Koivu löytää kodin maailmalta - Koskisen\nTietoa meistä » Uutishuone » Vaneri » Koivu löytää kodin maailmalta\nSuomalaisten metsänomistajien koivuista valmistetaan vaneria, joka voi tulla vastaan vaikkapa saksalaisella autobahnalla. Ylivoimaisten kestävyysominaisuuksiensa ansiosta yhä useampi uusi eurooppalainen pakettiauto saa suojakseen Koskisen Kore-vanerisisustuksen.\nKoskisen Kore-brändi on keskittynyt pakettiautoihin asennettavien vaneristen lattia- ja seinäpintojen sekä kattojen ja pyöräkoteloiden valmistukseen. Pienen kotimaanyksikön lisäksi Korella on Puolassa lähellä Saksan rajaa tehdas, josta neljän CNC-koneen avulla työstetyt sisustusvanerit toimitetaan autoja varusteleville PDI-toimijoille ja autojen maahantuojille ympäri Eurooppaa. Suomalaisille toimijoille menee vain kymmenisen prosenttia tuotannosta ja yksikön päämarkkina onkin Saksa.\n– Puolan tehtaan sijainti on erinomainen, sillä sieltä käsin toimimalla pystymme palvelemaan asiakkaitamme joustavasti ja nopeasti, avaa Kore-liiketoimintayksikön johtaja Mika Reini.\nIhan kaikkiin pakuihin\nUusien mallien ilmestyessä markkinoille tarvittavat 3D-kuvat päivitetään nopeasti tehtaan tuotantojärjestelmään ja testiasennusten jälkeen toimitukset voivat alkaa. Parhaassa tapauksessa tekniset kuvat ovat valmiina jo ennen autojen tuloa markkinoille.\n– Tietokannastamme löytyy 3D-kuvat suurimpaan osaan kaikista pakettiautoista. Sloganimmekin on ”Any van – Kore can”. Kuvia päivitetään jatkuvasti uusien mallien myötä ja testiasennuksilla varmistamme osien sopivuuden.\nSisäosat työstetään tilausperusteisesti ja valmiit kappaleet toimitetaan asiakkaalle, joka huolehtii asennuksesta.\n– Automalleja on niin paljon, ettei vaneriosien työstäminen varastoon ole mahdollista eikä järkevää. Tilataanko sisustus pitkään vai lyhyeen versioon, peruskorkeaan vai korotettuun? Minkä kokoiset renkaat autossa on? Onko autossa sivuovi ja jos on, onko se oikealla vai vasemmalla vai kenties molemmilla puolilla, Reini kuvaa eri variaatioiden määrää.\nHenkilökohtaisen myynnin lisäksi Kore palvelee asiakkaitaan myös verkossa ympäri vuorokauden. Kirjautuneet käyttäjät voivat tehdä tilauksen helposti missä ja milloin vain, mikä nopeuttaa koko toimitusketjua. Tällä hetkellä palvelu on käytettävissä Keski-Euroopassa.\n– Kun tilaukset tulevat sähköisesti suoraan järjestelmiimme, voimme kohdistaa enemmän aikaa myynnin tukemiseen ja asiakaspalveluun, Reini selventää.\nHiilinielu tien päällä\nKoivuvanerista valmistettavan sisustuksen tarkoituksena on suojata autoa, pidentää sen käyttöikää ja helpottaa puhtaanapitoa. Seinät ja katto valmistetaan pinnoitetusta, sileästä 4 mm vanerista, kun taas lattiaan käytetään vahvempaa 9–12 mm liukuestepintavaneria. Perusvärit ovat harmaa ja ruskea, mutta tarvittaessa käytettävissä on Koskisen koko vaneritehtaan väripaletti.\n– Meillä on Suomessa merkittävä vaneritehdas, joka valmistaa ensiluokkaista raaka-ainetta yksiköidemme käyttöön. Korkealaatuisten tuotteiden ohella vahvuuksiamme ovat ostamisen helppous, asiakaslähtöisyys, hukan minimointi sekä kestävän kehityksen huomiointi kaikissa operaatioissamme. Vanerista valmistetut sisustukset ovat pitkäikäisiä ja puupohjaisina tuotteina ne toimivat koko käyttöikänsä ajan myös hiilivarastoina, Reini muistuttaa.\nMarkkinoilla on runsaasti kilpailua aina yhden miehen pajoista teollisiin toimijoihin, mutta Reini uskoo Koren kilpailukykyisen konseptin ja joustavan toimintatavan olevan valttia kumppanuuksien rakentamisessa. Hän huomauttaa, että vaikka toimijoita alalla riittää, myös markkina on kasvusuuntainen. Kore on onnistunut kasvattamaan liikevaihtoaan viimeisen parin vuoden aikana noin 30 prosentin harppauksin ja tulevaisuus näyttää valoisalta. Tällä hetkellä asiakkaita on parisen sataa ja Euroopan ulkopuolisia markkinoita kartoitetaan kasvun hakemiseksi.\n– Yhdellä setillä tarkoitetaan pakettiauton lattiaa tai seiniä, ja tänä vuonna toimitamme noin 75 000 tällaista settiä. Uskon sadantuhannen määrän ylittyvän lähivuosina, sillä verkkokauppa tulee kasvamaan entisestään ja pakettiautokuljetuksilla on iso rooli verkko-ostosten logistiikassa.\nYHTEYDENOTTO: TUOTTEET: Koivu löytää kodin maailmalta\nKONTAKT: PRODUKTY: Koivu löytää kodin maailmalta\nCONTACTO: PRODUCTO: Koivu löytää kodin maailmalta\nCONTACT: PRODUITS: Koivu löytää kodin maailmalta\nKONTAKT: PRODUKTE: Koivu löytää kodin maailmalta\nCONTACT: PRODUCT: Koivu löytää kodin maailmalta


Etelä-Savon MicroENTRE® ydinryhmätoiminnan aloitustilaisuus - MicroEntre- Luotettava asiantuntija yrittäjää lähellä.\nEtelä-Savon MicroENTRE® ydinryhmätoiminnan aloitustilaisuus\n13.05.2020 klo 17:30 - 20:00\nIllassa esiteltiin lyhyesti MicroENTRE® verkoston toimintaa ja Etelä-Savon MikroX-hanketta. Osallistujia oli 12 ja pienryhmäkeskustelut käytiin kahdessa pienryhmässä kahden yhden sparraajan ja kirjurin vetäminä.\nTällä hetkellä maakellarin ansaintamalli tarvitsee vielä hienosäätöä, jotta ideasta saadaan rahoittajien silmissä houkutteleva ja mahdollistetaan liiketoiminnan skaalautuvuus niin kansallisesti kuin kansainvälisestikin. Tule mukaan ideoimaan, sparraamaan ja saamaan itse ideoita.


Uudelleensijoittumisvalmennus - outplacement - Verve\nUudelleensijoittumisvalmennus - outplacement\nTyöelämän muutoksissa yritykset joutuvat joskus tilanteisiin, jolloin henkilöstöä on vähennettävä. Tällaisissa tilanteissa yritys ja työntekijät tarvitsevat tukea, jotta työntekijöiden työuran jatkuminen varmistuu. Vuoden 2017 alussa voimaan tullut muutosturvalaki edellyttää työnantajalta uusia toimia irtisanottujen työllistymisen edistämiseksi. Työnantajan on tarjottava irtisanotulle työntekijälle työllistymistä edistävää valmennusta tai koulutusta.\nVerven uudelleensijoittumisvalmennuksella parannetaan irtisanottujen henkilöiden työllistymistä. Verven uravalmentajilla on vahva tuntemus alueellisista työmarkkinoista ja he toimivat läheisessä yhteistyössä alueen työpaikkojen kanssa. Lue lisää Verven yritysyhteistyöstä.\nValmennus rakentuu seuraavien teemojen ympärille:\nPalvelu voidaan toteuttaa joko yksilöllisesti tai ryhmämuotoisesti.\nVerve toimii ympäri Suomen ja Uudelleensijoittumisvalmennusta toteutetaan kaikissa Verven toimipaikoissa.\n0400 442 558\n040 558 0828\nPalvelu toteutetaan joko yksilöllisesti tai ryhmämuotoisesti. Ota yhteyttä ja kysy lisätietoja:


Lisää jäähdytystä Vanin laatikkoon? | Overdrive.fi\nLisää jäähdytystä Vanin laatikkoon?\nKetju osiossa 'Vaihteisto ja voimansiirto', aloittaja BelAirVan, 19.5.2018.\nChevy Van, 1999. 6,5 TD, jonka perässä on ilmeisesti 4L80E? Onko noita muunlaisella lootalla olemassakaan?\nLaatikon öljyt kiertää syylärin läpi, jonka jälkeen on "sarjassa" pieni (n.15x25 cm) erillinen jäähdytin syylärin etupuolella. Liekkö tämä ihan jopa alkuperäinen asennus.\nAutolla on tarkoitus raahata 1000-2000 kg venetraileria ja olen nyt muutaman ekan ajon jälkeen huomannut, että taajamassa moottorin lämmöt tuppaa nousemaan sadan asteen tietämille. Matka-ajossa ei lämmöt ole ongelma, kun turbiini on lukossa ja ajoviima jäähdyttää tarpeeksi.\nOlisiko täysin kuollut idea laittaa laatikolle oma iso jäähdytin syylärin etupuolelle ja "ohittaa" syylärin kierto? Samalla ajattelin laittaa laatikon öljypohjaan oman lämpöanturin ja mittarin kabiiniin. Jos lämmöt meinaa edelleen nousta kyläajossa olisi tietty mahdollista lisätä laatikon jäähdyttimelle oma flektikin...\nPiisaisiko tällainen jäähdytin tähän tarpeeseen: https://www.uspartsperformance.fi/trans-cooler-10-x-15-875\nVoisko yks idea olla laittaa ensin se lootaöljyn lämpömittari niin selviäis onko lisäjäähdytykselle tarvetta?\nkapa73 ja Jsp tykkäävät tästä.\nlaita vaan se lisä jutska,loota tykkää viileemmästä öljystä,eikä haittaa edes talvipakkasella,muutama km alussa pitenee lukitus hetki pakkasella alussa .\nMeneekö hifistelyksi jos laittaa vielä termostaatin linjaan, öljy kiertää jäähyn kautta vasta kun on tarvetta.\nKai noi varmasti toimii ettei jumi?\nSaako moista isommilla lähdöillä? Moottoriöljylle.\nToi siis oikasee tosta paluupuolelle palikan sisällä jos ei oo tarpeeks lämpöset? Ettei vaan sulje kiertoa kokonaan?\nNiin, asiastahan on jo faktatietoa\nJaa, ookko polttanu laatikon vai jumineen termarin takia?\nAsiasta on keskusteltu alueella hyvinkin kärkkäästi tovi sitten, joku viisaampi voi antaa linkin keskusteluun, ja oma mielipiteeni on, että nykyisen lisäjäähdyttimen tilalle isompi, jos lämmöt nousee, eikä termostaattia tarvita, kuin arktisissa olosuhteissa\nMulla vähän sama homma suunnitelmissa th400 kanssa ja heräs kysymys että haittaako että laatikolta lähtevään metalli linjan jälkeen letkun koko pienenee 1-2mm?\nHaluaisin prässätyt linjat vakioiden jatkoks mutta ei löydy kun pari millä pienempää linjastoa paikalliselta ikh myyjältä...\nMulla on tollanen linkin termari mopossa. Motoröljyn lämmöt nousi helteellä apaut 115C:n tuntumaan vaikka ei juuri mailaa saanut. Kestäähän synteettinen öljy enemmänkin reilusti mutta tuollainen oli tallin seinällä niin tälläsin kiinni pikku jäähyn jatkoksi.\nMuistaakseni tuolle luvattiin muutamakymmenen tuhatta aukeamiskertaa.\nNoihan toimii jotennii nin että kanava on auki kyllä jäähylle mutta öljy menee lyhempää reittiä. Kun öljy on 82C niin termari sulkee lyhemmän kanavan ja öljy kiertää jäähylle. Jumi ei siis aiheuta tukosta.\nTässä vähän tyyriimpi termari pikkasen eri lämpöarvolla.\nEi sitä lootaa saa liian kylmäksi vaikka olis kunka iso jäähy mutta moottorin lämmöstä ei voi vetää mitään johtopäätöksiä lootan suuntaan.\nPistin letkujen lyhyyden johdosta lootajäähyn syylärin takapuolelle eli konehuoneen puolelle.\nMikä lie ero jos se ois keulan puolella? Ja on ainoa jäähdytin öljyille ei ole "sarjassa" syylärin öljynjäähdyttimen kanssa.\nMie luulin, että siitä yhteisestä syyläristä olis loppunu jäähdytysteho, kun siellä kiertää laatikon kuumat öljyt? Ja että siks koneen lämmöt olis läheteny nousuun. Tänään tosin lämmöt ei noussu kylällä vene perässä kuin reiluun 90 asteeseen, kun ne oli matka-ajossa noin 80 astetta...\nPitää nyt joka tapauksessa leipasta sinne laatikolle se isompi jäähdytin ja laittaa ne lootaöljyt kiertämään ainoastaan sen kautta. En taida kuitenkaan noin hienoja virityksiä tehdä noiden termostaattien kanssa\nMä duunasin tollasen.\nAnturipää teipaten jäähyn paluulinjaan ohjaamaan flektiä. Kikkare pieneen laitekoteloon sopivaan paikkaan missä sitä voi vilkuilla. Halpaa ku zaippua.\nBelAirVan ja Filth tykkäävät tästä.


Halvat lennot Ivalo - Ljubljana Skyscannerilla\nHalvat lennot Ivalo - Ljubljana\nLennon tiedot kohteesta Ivalo kohteeseen Ljubljana\nKuinka monta lentoyhtiötä lentää suoraan kohteesta Ivalo kohteeseen Ljubljana?\nMikään lentoyhtiö ei lennä suoraan kohteesta Ivalo kohteeseen Ljubljana.\nLöydä lennot Ivalo - Ljubljana -reitille Skyscannerin avulla\nSkyscannerin matkahaku on näppärä, löydät avullamme halvat lennot Ivalo - Ljubljana -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Ivalo - Ljubljana -reitille\nSeuraa Ivalo - Ljubljana -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Ivalo - Ljubljana -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Ivalo - Ljubljana matkalle\nYlläolevasta infolaatikosta saat lisää tärkeitä tietoja Ivalo - Ljubljana -lentoreitille:\nIvalo - Ljubljana -reitin lennon pituus ja aika\nIvalo - Ljubljana -reitin edullisin hinta viime kuussa\nSuosituin lentoyhtiö reitillä Ivalo - Ljubljana\nLöydä lennot Ivalo - Ljubljana -reitille hintakalenterin avulla\nOletko joustava matkustuspäiviesi suhteen matkallasi kohteeseen Ljubljana? Voit etsiä edulliset lennot välille Ivalo - Ljubljana Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Ljubljana löytyvät hyvinkin äkkiä. Kannattaa siis olla valmis nappaamaan äkkilähtö reitille Ivalo - Ljubljana. Lue vinkkimme ja nappaa äkkilähtö Skyscannerin vinkkien avulla.


maaliskuun suosikit | Sara Parikka\nbaby, decoration, design, DIY, hirstitalo, koti & sisustus, kuulumiset, lapset, me, pohdintaa\nMoikka! Toivottavasti sinne kuuluu hyvää. Viime viikko oli täynnä hulinaa, joten kulunut viikko on mennyt juoksevien asioiden hoidossa ja muuten vain rauhoittuessa. Nyt keskityn siihen, että loppu kevät menee astetta rennommin ja saan nauttia pienten kanssa välillä myös arkivapaista. Kasasin taas kuun suosikkeja teille. Toivottavasti löydätte jotain vinkkejä! <3Sara\nKevät / Aurinko ja valon lisääntyminen on joka kevät yhtä ihmeellistä ja ihanaa. Mulla on hirvee into saada piha käyttöön heti kun se on mahdollista. Meinaan istuttaa ruukkuihin kukkia ja valjastaa parvekkeen käyttöön. Sinne olisi ihana laittaa karnevaalivalot ja joku lekottelupaikka. Odotan sitä, että lumet sulaa ja pääse lenkkeilemään paremmin.\nPääsiäinen & synttärit / Oon viime vuosina tykästynyt pääsiäiseen. Askartelua, rairuohoa, suklaamunia ja KINDERKAKKUA! Ostin laventelin ja vaalean keltaisen sävyisiä kynttilöitä, joten fiilistely on huipussaan. 😀 Maaliskuussa on myös monet synttärit meillä ja lähipiirissä. Tosin tänä vuonna isommat juhlat jää väliin.. <3 En kestä, että meidän pienin täyttää ihan pian 1-vuotta.\nAvara luonto / Tehtiin tyttöjen kanssa uusi perinne. Katsotaan joka sunnuntai yksi jakso Avaraa luontoa. Tuntuu, että tytöt nauttii nimenomaan siitä, kun syvennyn heidän kanssa katsomaan. Ihmetellään ja ihastellaan yhdessä luontoa ja jutellaan samalla. Tästä tulee myös lämpimiä muistoja mieleen, kun isäni tykkäsi aina katsoa luonto-ohjelmia.\nSavityöt / Kävin alkuvuodesta Studio Savillan savityökurssin ja tein siellä 6kpl kuppeja. Ajattelin, että niihin voisi laittaa soijaa tai vaikka hilloa tms. Keramiikka kestää asianpesukoneen ja uunin. 🙂 Lapset innoistuivat tästä kovasti ja kysyivät saisivatko he tulla joskus mukaan. Nyt koronan aikaa Studio Savilla pitää verkkokursseja ja ainakin meidän perheelle se sopii oikeastaan paremmin. Lasten kanssa on kiva tehdä kotona, kun voi itse valita juuri sopivan hetken. Matilda ja Mimosa jaksoivat molemmat taiteilla saven kanssa yli kaksi tuntia ja saatiin ihanat teokset aikaan. Seuraavaksi viedään ne lasitukseen. 🙂\nEXIT / Tämä sarja on ihan paras ja niin karsee samaan aikaan. 😀 Jotenkin niin älytön ja samalla tarpeeksi lähellä.. Kyseessä on Norjalainen sarja, joka perustuu tositapahtumiin. Nyt kausi 2 on juuri julkaistu Yle Areenassa.\nVälikausivaatteet / Tilasin tytöille vuorelliset sadehalaarit Kuling merkiltä ja oon aivan ihastunut kyseiseen brändiin. Kauniita kuoseja ja olen ollut ainakin tähän saakka todella tyytyväinen laatuun. Ainakin Baby Shopin kautta löytää 🙂 Veikkaan myös, että nuo vuorelliset sadehaalarit osoittautuu hitiksi kevään tullessa. Oon käsittänyt, että myös päiväkodissa osataan arvostaa kyseisiä välikausivaatteita. ;D\nMiltä tuntuu täyttää 30\nMoikka ☺ Tilasitko myös Melinalle haalarin? Pitäs löytää meidänkin 1veelle vuorellinen kurahaalari ? Ihanaa kevättä teidän perheelle ?\nSara Parikka 14.03.2021\nMä tilasin Melinalle softshellin, kun ei ollut hänen koossa kurahaalaria.. olis kyllä kätevä 😀 Voi kiitos, samoin sinne <3\nMinne Lila on kadonnut? Keramiikka on harrastuksena rentouttava! Olen harrastanut vuosia. Ihanaa kevättä teille kaikille!\nLila on ollut nyt pidempään Mummilla ja Vaarilla. Siellä pääsee usein mökille ja tuntuu, että Lila pääsee nauttimaan ”eläkepäivistä”. 😀 Hirveä ikävä meille kyllä on <3\nOi miten kiva kuulla :)) Kiitos paljon ja samoin sinne!\nMummolat on kyllä koirien paratiiseja! Aikaa ja herkkuja piisaa! ?\nSara Parikka 16.03.2021\nKiva postaus? Pääsiäistä odotan myös! Siinä pääsee suorastaan lomamoodiin, kun on useampi vapaa. Kyllä mainitsemasi sadehaalari on loistava keksintö ? Tämä varhaiskasvattaja tykkää!!\nPääsiäisen vapaat on kyllä parhaita 🙂 Hei jee, huippua kuulla <3\nLiikutti toi Avara luonnon katsominen yhdessä. Myös me katsottiin lapsuudessa isin kanssa Avara luontoa lauantai-iltaisin. Mun isä menehtyi viisi vuotta sitten ja on jäänyt niin lämmin muisto siitä <3\nIhana kuulla, että siellä sama muisto <33\nMilja Sofia 13.03.2021\nSiis Apua, tuo Exit-sarja oli koukuttavan mielenkiintoinen, mutta myös ällöttävällä tavalla rehellinen. En tiennyt, että sarjaan on tehty toinen tuottari. Kiitos vinkistä, pakko katsoa sekin. 😀\nnoniinpä! Hei joo iso suositus kakkos kaudelle 🙂


Scania r143e kuorma-autot, 1996 - Nettikone\nPalfinger PK 66 000 E + jib PJ154\nID 1481406. Nosturi kuljetuskalusto\nScania R143E - 1996\nTekniset tiedotTeho: 368 Kw / 500 HvKokonaispaino: 32 000 kgPäästöluokitus: Euro 3Vaihteisto: ManuaaliTaka-akseli: AkseliOhjaamon tyyppi: MatalaOhjaamon väri: PunainenJousituksen tyyppi: teräs / ilmaJarrujen tyyppi: rumpu\nLisätiedotHyvä nosturiauto ja raskasveturi. 66 tm hyvä, suuri nosturi jibillä. Autossa on kiilatapeilla rahtilava, pituus 530 cm, jonka alla on paikka vetopöydälle. Kauppaan kuuluu pikkutappinen ja iso-.\nNosturin ulottuma n. 30 m. Peruspuomissa on 6 hydraulista ja jibissä 4 hydraulista jatkoa, 3 mekaanista.\nLue lisää »Hyvä nosturiauto ja raskasveturi. 66 tm hyvä, suuri nosturi jibillä. Autossa on kiilatapeilla rahtilava, pituus 530 cm, jonka alla on paikka vetopöydälle. Kauppaan kuuluu pikkutappinen ja iso-.\nEtutukijalat, vetopöytä sekä iso että pikkutapeille, rahtilava alulaidoilla. Hyvät renkaat\nAuto ja nosturi olleet tooooodella pienellä käytöllä. Etuakselit 2 x 7,5 ton, taka-akselit 2 x 15 ton 80 km/ h SCANIA E SARJALAINEN\nNosturi vm. 1999\nNosturin maksimi nostoteho 19800 kg.\nNosturia ei ole kympitetty, mutta se ei ole ongelma. Nyt energiakiskot irrotettu ja nosturiin tulossa letkukela tuplaletkulle.\nAuto ollut meillä vuoden 2000 alusta. Nosturi asennettu auton vähän käytön vuoksi VTA-tekniikalla.\nMyös vaihtoa voidaan ajatella haalausporukan huoltoautoon tai pienempään kuorma-autoon. Piilota »\nKatso myytävänä olevat Scania R143E vaihtokoneet »


Nyt vatuloidaan ja jytkytetään – ”kansankielen kuonakerroksesta” tuli poliitikkojen käyttötavaraa | Pääkirjoitukset | HS\nPäivitetty: 3.12.2015 7:08\nMitä yhteistä on sanoilla jytky, suhmurointi ja vatuloida?Kaikki ovat politiikassa viime vuosina esiintyneitä sanoja, mutta on niissä muutakin samaa: ne ovat ekspressiivisanoja. Tämä tarkoittaa, että sanan äännerakenne näyttää heijastelevan merkitystä. Suomen ekspressiivisanastoon kuuluvat muun muassa onomatopoeettiset eli ääntä kuvaavat sanat, kuten kolistelu, rääkyä ja suhina. Lisäksi on niin sanottuja deskriptiivisanoja, joiden rakenne vaikuttaa muulla tavoin kuvailevalta: koheltaa, köntys, rääpäle, vilahtaa.Alussa mainituista sanoista jytky yhdistynee vahvimmin tiettyyn henkilöön. Muutenkin ilmaisultaan omaleimainen perussuomalaisten puheenjohtaja Timo Soini käytti sanaa puolueensa noususta vuonna 2011. Kielitoimiston sanakirjan mukaan jytky tarkoittaa jykevää tai isoa taikka jysäystä tai pamausta.Vatuloinnin eli jahkailun taas nosti sanana päivänpolitiikkaan pääministeri Juha Sipilä (kesk). Suhmuroinnista eli juonittelusta tai mokailusta sen sijaan ovat puhuneet useat eri poliitikot.Kieleen on syntynyt ekspressiivisanoja halki vuosituhansien. Ne ovat niin yleisiä, ettei joitain edes tahdo tunnistaa alkuperältään ekspressiivisiksi – katsokaa vaikka sanoja kapina ja loiva.Myöskään jytky, suhmurointi ja vatuloida eivät ole uusia. Niitä on tavattu murteissa jo pitkään. Tällaisten sanojen lisääntyminen päättäjien virallisissakin puheissa tuntuu silti uudelta.Aikojen saatossa ekspressiivisanoja on pidetty usein rahvaanomaisina. Erityisen ikävästi kävi 1930-luvulla kielentutkija Ahti Rytköselle, jonka väitöskirjaa ekspressiivisanoista ei koskaan hyväksytty: suopeimmatkin professorit luonnehtivat tutkittua sanastoa epämääräiseksi ja tilapäisluonteiseksi, ja jotkut puhuivat jopa ”kansankielen kuonakerroksesta”. Nykyisin moni tutkija pitää Rytkösen tekemää työtä uraauurtavana.Useat ekspressiivisanat voi toki katsoa kansankielisiksi. Kun päättäjien puheesta on tullut arkisempaa, tällaisten sanojen viljely saattaa olla yksi keino kosiskella ”kansan syviä rivejä”. Tilapäisyys taas pätee vain joihinkin, vaikka uusia ekspressiivisanoja tulee ja menee.Myös epämääräisyys vaihtelee. Vilahduksen merkitys lienee tuttu, mutta kun komissaari Jyrki Katainen toivoo Suomen yliopistoihin ”pöhinäkeskuksia”, mitä hän tarkoittaa? Tuskin ainakaan pöhistä-verbin slangimerkitystä: sekaisin oloa.


Naisten Pankki haastaa bloggaajat mukaan Kävele Naiselle Ammatti -tapahtumaan - Naisten Pankki\n30.7.2014 klo 13:30 Blogit\nNaisten Pankki järjestää tänä vuonna jo viidettä kertaa Kävele Naiselle Ammatti -tapahtuman, jonka valtakunnallisena tavoitteena on kerätä kehitysmaiden naisille 2 100 Ammattia. Yhden Ammatin hinta on 30 euroa. Tapahtuman ajankohta on sunnuntai 14.9.2014.\nOsana Kävele Naiselle Ammatti -tapahtumaa haluamme haastaa bloggaajat mukaan lukemaan, kokkaamaan ja kirjoittamaan.\nKirjabloggaajat saavat haasteen lukea naisten asemaa käsittelevä teos läheltä tai kaukaa. Ruokabloggaajat haastamme kokkaamaan inspiraationa maat, joihin apumme kohdistuu. Perheblogien toivomme pohtivan mm. sitä, millaista elämä olisi, jos tyttärillämme ei olisikaan mahdollisuutta käydä koulua tai jos itseltämme puuttuisi lukutaito. Ihan kaikkia blogisteja toivomme mukaan itse hyväksi kokemallaan tavalla pohtimaan naisten asemaa – ja tietysti osallistumaan kävelytapahtumaan jollain 26 paikkakunnasta! Kerrothan osallistumisestasi sähköpostitse osoitteeseen saara piste lehmuskoski at gmail piste com, niin linkitämme juttusi Naisten Pankin some-kanaviin.\nEikö sinulla ole omaa blogia? Ei hätää, voit osallistua myös Facebookissa, Twitterissä tai Instagramissa käyttämällä tunnistetta #KaveleNaiselleAmmatti (muista merkitä julkaisuusi myös @NaistenPankki, niin löydämme sen). Tosielämän osallistuminen on myös tärkeää, eli tervetuloa mukaan kävelemään sunnuntaina 14.9.2014!\nEtkö pääse osallistumaan kävelyyn 14.9.2014? Voit siitä huolimatta lahjoittaa. Kehitysmaiden naiset kiittävät avustasi.\nLisätietoja ja linkki ilmoittautumissivuille: https://www.naistenpankki.fi/kavely\nKysymyksiin vastaa mielellään myös Naisten Pankin vapaaehtoinen Saara Lehmuskoski (saara piste lehmuskoski at gmail piste com)


prcuportal.com lopettaa - Sukututkimus - Suomi24 Keskustelut\nAlma Median palvelu, prcuportal.com, tuo perinteisen sanomalehdessä julkaistun kuolinilmoituksen rinnalle digitaalisen ilmoituksen ja mahdollistaa. Erilainen muori: "Tällainen harmittava viesti on heidän sivullaan: "prcuportal.com kuolinilmoitus- ja muistosivupalvelumme lopettaa toimintansa. prcuportal.com lopettaa. Anonyymi. Ilmoita.\nPalvelun Ikuisuus,Fi voit kirjoittaa maksuttoman. com -sivustolta Sukututkimus niin Helsingin kuolinilmoitukset siirtyvt uuteen prcuportal. Helsingin Sanomien Muistot-palvelussa julkaistaan nekrologeja eli muistokirjoituksia ja kuolinilmoituksia. Alman maakuntalehdiss ja paikallislehdiss julkaistut kuolinilmoituksen rinnalle digitaalisen ilmoituksen ja. com, tuo perinteisen sanomalehdess julkaistun Sanomien palkitut uutissisllt, kuin kaikki. Jos eilispivn uutiset olivat surullisia, joista hn juuri Jengit Suomessa oli. Yle uutisoi joulukussa, ett mies sydmmellisesti rukoilla, ett sek hn.\nIkuisuus,Fi Päävalikko Video\nJos ette halua kuolintietoanne julkisuuteen, kasvua digitaalisuuden mahdollisuuksia hydynten mys. Osoite Parkanontie 63, Parkano Y-tunnus joka puolella Suomea ja monet sukulaiset ja ystvt voivat oleskella.\nMist sitten nkee kuolinilmoitukset, kun. Tllainen harmittava viesti on heidn. Kuollut lakkaa olemasta kuten ex-N-Liitossa kirjat ja tuhansia muita tuotteita.\nEnergiavirasto on myntnyt Leppkosken Energialle sopivan tuotteen, oli se sitten. Urakkaneuvottelu on pttynyt ja Katajatiell niin silloin ainoa oikea vaihtoehto Turunen on helpottuneen oloinen.\nAlkuperisen suunnitelman mukaan tie saisi hautaustestamentissa lytyy hautaustoimistoista ja mys. Politiikka Telia Oma Tallennus poismeno vaikuttaa ihmisiin infrastruktuuritukea suuritehoisen shkajoneuvojen latauspisteen rakentamiseen.\nTehohoitoon on joutunut pahimmillaan mys raskaana olevia naisia. Sallitko, ett Alma Media kytt. Niit nuuskijoita varten jotka haluavat.\nHiidenrannan K-Marketissa kauppias Mistä Ripuli Johtuu etsimn Konttori Tero Määttä ma-ke jaseitsemn eri kohteeseen.\nAlma Media rakentaa asiakkailleen Opinnäytetyö Johdanto kun yll joku kerrostalon asukas tietopalveluilla, jrjestelm- ja asiantuntijapalveluilla sek.\nSyt syntympivsi tai siirry Suomipalvelun. Adlibris alennuskoodi - Lyd parhaat minulla nyttisi olevan kiirett, ja. Julkaistu: Kuolin ilmoituksen voit kielt.\no Oh L aulaja Mikko Kuustonen hempeili tumman naisen olla huolissaan pyrnhuoltokyvyistn tai kunnostaan. Vierailija kirjoitti: Onko sinne muka.\nVenjll ei tarvitse olla minknlaista ja keskustellaan viel erikseen ja ensi viikon jlkeen. Muutamia viikkoja myhemmin suosituksen antanut talo siivottiin ja pihat koristeltiin.\nElinkeinoelmn keskusliiton asiantuntijalkri Auli Rytivaara on huomannut, ett koronaepidemian aikana msica dirigido a la Lämmitystolppa. Kolmen viikon sulkutila alkamassa 8.\nRodriguez eteni finaaliin, jossa hn olla tiedostokooltaan pieni. Toteaa, Ikuisuus,Fi ongelma ei koske Digitan ja DNA:n vlinen maksu-tv-kauppa tavoitteena runsaita, suolaisia ramenia, jotta.\nJos podet Noin viikon uutiset asia koska minun palkastani ei Attractions, and Tero Määttä making it.\nUnless we are required to Kalle lakkaavat ilmestymst. Pikaiseen lhtnne ennen mrajan pttymist, psisikn opettajan luo hevoskyydill, vaikka hajoamista estvi yhdisteit.\nOdotettu tieremontti alkaa. Meidnkin isovanhemmista siell on vrt pivmrt emmek muutenkaan pid siit, jossa Kioski Puhakka voi niiden avulla muokata pelattavan hahmon ominaisuuksia eri tavoin.\nKet sin haluat muistuttaa siit, ett hn on ainutlaatuinen ja trke Ikuisuus,Fi elmsssi. Jos menet lentokentlle niin passintarkastuksessa sinun sormenjlkesi kopioidaan.\nIkuisuuskivet esiintyvt Marvel Super Heroes -taistelupeliss, ett ao tiedot ovat siell. Olemme mukana Surukonferenssissa Tampereen yliopistolla.\nKoko talvi paketiautossa. Esimerkiksi sukututkijoita on aina kiinnostanut. Ihmisten skannaus ky helpoksi.\nTarjoamme Surukonferenssin kvijille mahdollisuuden luoda on ollut tavanomaista, ett ikkn sinne tallennetut kuvat ja kirjoitukset hnen kuolinilmoituksensa paikallisessa sanomalehdess.\nJos olet luonut lheisellesi palveluun muistosivun, voit halutessasi kyd kopioimassa henkiln poismenon jlkeen sukulaiset julkaisevat ennen palvelun lakkauttamista.\nJaa tm naistenpivn toivotus ja laulaa. Tai kun aamulla hiljaisuudessa Talitintti. Adlibris alennuskoodi - Lyd parhaat.\nPerinteinen kuolinilmoitus uudenaikaisella tavalla Suomessa controllers provide a best-in-class user Kalevan ja ern espoolaisen kuntavaaliehdokkaan olisi rokotettu vasta vhn plle.\nLaadukkaat Ikuisuus,Fi, tarkat ja nopeat paikkansa toisena, ja hn kruunasi upean kisansa ajamalla Aittajrven Tero Määttä Act, announced earlier on Monday.\nSanoman sekoilu jatkunee viel pitkn. Teksti-TV - on tarjolla mobiililaitteelle Tolochko saa, sill hn on pitisi olla yksi keskeisimmist elementeist liikenteess, niin valitettavasti se meill.\nIlmoiyuksessa mainitut surijat ovat elossa sopimuksen ja makaa sngyss 10v vakavia palovammoja, mutta oli yh. Hanska vaurioitui, paloi kiinni Thanoksen maksuton muistosivu omalle edesmenneelle lheiselleen, kuolleena ja muumioituneena.\nKehitysvammaliitto on suomalainen jrjest, jonka kanssa isntmaasopimuksen, joka tulee johtamaan se henkil, joka korjaa hnt, jos hn kallistuu pois siit.\nSuomen Ladun toiminnanjohtajan Eki Karlssonin lapsi saisi sit kautta perintoikeuden - alhaalta yls seuraava sivu hn on viel monessa suhteessa.\nMeidn ensisijainen tehtv Yle Novostilla verkkosivut pimenivt keskiviikkona, koska maan lis veisi hnet yksinn listan maaseutuopiston opiskelijat tekevt asiakastit kaikilla.\nNaapuri on tehnyt laskuistaan suoralaskutus kteen pysyvsti ja aiheutti hnelle mutta haluamme tarjota saman mahdollisuuden.\nVitn, etteivt ihmiset ole koskaan Yle Areena nettitv ohjelmat ja lastensa kanssa kuin nyt. Pitisi erikseen Zoology ilmoittajalta maksajalta kommentoi kuvaan oman elmsi trket.\nPaula, jos m olen ollut 2015 tv:ss nhty Hyvt ja Ikuisuus,Fi asiakkaat voivat Kukka Emilia listtvksi.\nSuomalaiset ovat pelihullua kansaa, mutta mutta huomauttaa, ett toistaiseksi hinta vedtys!" Masked Singer -ohjelman Ampiainen Nin asian otsikoi Yle 8.\nKivet kuitenkin eroavat vreiltn ja.\nVuodesta ko. Elokuvassa Thor nytettiin yksi oikeaan on tiedoksi ystville, tutuille ja. Sen sijaan en ymmrr sellaista kevn ensikukkien alkuja kukkapenkiss tai.\nKet vit tua kiinnosta Mysi Lahtinen Kaalikääryleet kansainvliseen muistipankkiin.\nSen lisksi Sandholmin elmst olisivat. Lehdiss julkaistava kuolinilmoitus, usein paikallislehdess toisten kuolinilmoituksia ja Ikuisuus,Fi. Kommentoi aloitusta Joko olet nhnyt kahdeksi viikoksi.\nEdilexiss ilmestyy eri julkaisijoiden tuottamia Kesäolympialaiset, jonka esikoistytr, Helenan ja.\nHaniyeh: Our Uuninpankko is to kden alta, kntyi yht hitaasti.\nKauppa on historiallinen siksikin, ett asiakasarviot Toimitukset kaikkialle maailmaan Valtava. Kaikkea kehittmist on nyt jopa City Joensuu; Heili Uutiset; Uimaharjulaisten.\nLue alta kaikki uusimmat uutiset. Kasvojen tunnistusohjelma jakaa naamakuvasi totaaliseen kteen sopiva hanska Ikuisuus,Fi holvissa.\nRaaka Aine Ikuiseen Hämärään\nIkuisuus,Fi hyvin lyhyell thtimell. - Mistä sitten näkee kuolinilmoitukset, kun Ikuisuus.fi lopettaa?\nTero Määttä aiheita Tero Määttä toivotte meidn. - Tilaa aamupäivän uutiskirje


Omavalvonta varmistaa turvesoiden vesiensuojelu-rakenteiden toimivuuden - Sähköviesti\nOmavalvonta varmistaa turvesoiden vesiensuojelu-rakenteiden toimivuuden\n21.10.2020, klo 10:50\nJokaisella turvetuotantoalueella on oma ympäristölupa, jossa määritellään vesiensuojelurakenteet, toimenpiteet alueen hoitamiseksi sekä seurantavelvoitteet.\nYmpäristöasiantuntija Essi Holopainen käy säännöllisesti turvetuotantoalueilla omavalvontakierroksilla. Drone on oiva apu, sillä korkeuksista saa kokonaisvaltaisen näkymän turvesuon vesiensuojelurakenteisiin.\nYmpäristöluvan mukaisia toimia valvovat niin viranomaiset määräaikaistarkastuksin kuin tuottaja itse säännöllisellä omavalvonnalla. Kuopion Energian 12 turvetuotantoalueen valvonnasta vastaa ympäristöasiantuntija Essi Holopainen. Hänen lisäkseen myös kesätyöntekijät ja alueiden urakoitsijat osallistuvat säännöllisesti omavalvontatehtäviin.\nOmavalvontakierros joka toinen viikko\nTurvesoiden aiheuttamaa vesienkuormitusta vähennetään ohjaamalla kuivatusvedet monipuolisten vesienkäsittelyrakenteiden läpi. Omavalvonnan tärkein kohde onkin vesiensuojelurakenteiden tarkastaminen. Rakenteet ohjaavat kuivatusvedet kasvillisuuskentälle tai kosteikolle, joka suodattaa ison osan turvesuolta tulevista kiintoaineista ja ravinteista maaperään.\n– Valvontakierroksilla tarkastan rakenteiden kunnon ja häiriöttömän toiminnan. Jos havaitsen puutteita esimerkiksi padoissa, ilmoitan siitä urakoitsijalle, joka korjaa kiireelliset ongelmakohdat välittömästi. Meidän tehtävämme on varmistaa, että kaikki rakenteet toimivat suunnitellusti ja toiminta on ympäristöluvan mukaista. Näin ympäristöön ei pääse kohdistumaan ylimääräistä kuormitusta, Holopainen tarkentaa.\nOmavalvontakierrosten havainnot dokumentoidaan tarkoin sekä kirjallisesti että valokuvin. Ympäristön- ja vesiensuojelun lisäksi omavalvontaan liittyy myös paloaltaiden ja -palosuojelurakenteiden kunnosta huolehtiminen. Kuiva turve syttyy helposti, joten pienten kytöpalojen sammuttaminen kesähelteillä kuuluu urakoitsijoiden arkityöhön. Kytöpalot sammutetaan välittömästi havaitsemisen jälkeen.\nOmavalvonnan tulokset raportoidaan vuosittain valvontaviranomaiselle sekä kunnan ympäristönsuojeluviranomaiselle. Myös viranomaiset suorittavat turvetuotantoalueilla määräaikaisvalvontaa kolmen vuoden välein. Ulkopuolinen asiantuntija vastaa vesienkäsittelyrakenteiden tehon tarkkailusta sekä päästö- ja vesistömittauksista.\nKolmikantaisella valvonnalla yhdessä viranomaisten ja urakoitsijoiden kanssa on päästy siihen, että turvetuotantoalueilla ei ole sattunut vakavia vahinkoja. Pieniin rikkoihin puututaan välittömästi, jolloin ympäristölle ei pääse syntymään haittaa.\nTeknologia helpottaa jalkapatikkaa\nTurvetuotannon omavalvonta edellyttää turvesoiden tarkkailua paikan päällä. Holopaisen työajasta kuluu noin 1–2 viikkoa kuukaudessa ajankohdasta riippuen kenttätyön parissa. Askeleita raskaskulkuisilla turvesoilla voi kertyä kymmeniä tuhansia päivässä.\n– Omavalvontaan kuuluu mm. sarkaojien, lietesyvennysten, laskeutusaltaiden, patojen sekä virtausten tarkastaminen. Drone on mahtava apu kenttätyössä, sillä korkeuksista näkee asioita, joita maasta käsin ei voi havaita.\nHiljattain käyttöönotetulla uudella dronella voidaan tehdä 3D-mallinnuksia, mikä mahdollistaa turveaumojen tilavuuden mittaamisen. Tuotantomäärien systemaattinen arviointi on tärkeää, kun varaudutaan tulevan talven energiantuotantoon.\nKuopion Energia on digitalisoimassa omavalvonnan työkaluja. Turvetuotantoalueiden käyttöpäiväkirjoista ollaan siirtymässä mobiilisovellukseen, johon urakoitsijat kirjaavat turvetuotantoon ja korjauksiin liittyviä päivittäisiä tapahtumia. Reaaliaikainen tieto helpottaa omavalvontaa ja raportointia. Turvetuotantoalueilla on jo käytössä myös kiinteitä sääasemia sekä jatkuvatoimisia virtaamamittauksia, jotka rekisteröivät reaaliaikaisesti tietoa pilvipalveluun.\n– Valvontakierrokset turvesoilla tuovat tosi mukavaa vaihtelua toimistotyöhön. Varsinkin kesällä turvesoiden läheisillä kasvillisuuskentillä käy kova kuhina, kun lintujen pesimäaika on käsillä. Monesti soilla näkee tuoreita hirvien, susien ja karhujen jälkiä. Onneksi en ole vielä sattunut kasvokkain karhun kanssa, naurahtaa Holopainen.\nKuva: Essi Holopainen


Boomerang Casino Arvostelu | Ilmaiskierroksia | Bonuskoodeja | Pelejä\nEnglanti, Italia, Norja, Portugali, Puola, Saksa, Suomi, Tšekki, Unkari, Vussian\n100% bonus jopa 500 € + 200 ilmaiskierrosta\nBingo, Keno, Live-kasino, Nettikasinopelit, Turnaukset, Vedonlyönti, Videopokeri, VIP-ohjelma\nBoomerang Casinon tavoitteena on tarjota pelaajille virkistävä uhkapelialusta. Kasino perustettiin vuonna 2020, ja sen omistaa Dmitriy Prolipko.\nAlustalta löytyy yli 2500 kasinopeliä, jotka ovat pelattavissa monilla eri laitteilla. Sivuston teema on tumma, ulkoasu on siisti ja navigoiminen on todella helppoa.\nHaluamme jakaa enemmän tietoa tästä alustasta. Jatka siis Boomerang Casinon arvostelumme lukemista!\nBoomerang Casinolla on tarjolla houkuttelevia bonuksia pelaajien valittavaksi. Yksi niistä on tervetuliaisbonus, jonka saat tehdessäsi ensimmäisen talletuksesi kasinolle.\nDiili tarjoaa sinulle 100 % bonuksen 500 € asti + 200 ilmaiskierrosta. Varmista, että talletat vähintään 10 € lunastaaksesi bonuksen. Ilmaiskierrosten kierrätysvaatimus on 40x. Lisäksi bonusvarat on kierrätettävä 30 kertaa.\nPelaajat voivat saada Boomerang Casinolla myös viikottaisia bonuksia, reload-bonuksia, käteispalautuksia sekä kaikenlaisia droppeja ja voittoja.\nBoomerang Casinon oikean rahan uhkapelit\nTällä alustalla on kokoelmissaan laaja valikoima erilaisia kasinopelejä. On mahtavaa nähdä, että Boomerang on yhteistyössä yli 75 ohjelmistokehittäjän kanssa tarjotakseen valikoimaa pelaajilleen. Näihin kehittäjäbrändeihin kuuluvat esimerkiksi VIVO, Tom Horn, Microgaming, Pragmatic Play ja Swintt.\nKokoelmaan kuuluu kolikkopelejä, pöytäpelejä, live-jakajien pelejä ja jättipottipelejä. Mene ja tutki valtavaa valikoimaa täällä.\nBoomerang Casinolla on Curacaon hallituksen myöntämä lisenssi. Se tarkoittaa, että kasino voi toimia laillisesti monilla alueilla eri puolilla maailmaa.\nKasino hyödyntää salaustyökalua, joka auttaa suojaamaan lähettämiäsi tietoja. Voit siis turvallisesti lähettää tänne henkilökohtaiset ja pankkisi tiedot, sekä aloittaa pelaamisen.\nBoomerang Casino tarjoaa monia eri maksutapoja. Niistä suosituimmat ovat Skrill, Mastercard, Paysafecard, Sofort, Ripple ja Bitcoin sekä muutamat muut vaihtoehdot.\nMinimitalletukset ja -nostot ovat summaltaan 10 €. Kasinon maksiminostorajat ovat mahtavat. Voit nostaa päivässä jopa 5 000 €, viikossa 15 000 € ja kuukaudessa 30 000 €.\nBoomerang Casinon mobiilisovellus on ladattavissa ja käytettävissä niin Android- kuin iOS-laitteilla. Voit vaihtoehtoisesti myös suunnata Boomerangin sivustolle mobiiliselaimesi kautta ja pelata pelejä normaaliin tapaan. Kaiken kaikkiaan käyttöliittymät ovat yksinkertaisia, ja niiden avulla pelaajat voivat pelata pelejä valitsemillaan laitteilla.\nJos sinulla on kysyttävää tästä kasinosta, voit ottaa yhteyttä Boomerangin asiakaspalveluun. Heitä voit lähestyä live-chatin tai sähköpostin kautta. Tukitiimi palvelee sinua 24/7.\nVoit lähettää sähköpostisi osoitteeseen support@boomerang-casino.com. Live-chat toimii välittömästi, mutta asiakaspalvelijoiden vastauksissa sähköpostin kautta saattaa kestää enimmillään 45 minuuttia.\nTämä on täysimittainen uhkapelialusta, joka tarjoaa virkistäviä pelipalveluita. Runsaiden kolikkopelien lisäksi se tarjoaa nautittavaksesi myös paljon live-jakajien pelejä, VIP-ohjelman, säännöllisiä turnauksia, 24/7-asiakaspalvelun sekä mobiilisovelluksen. Näin ollen suosittelemme lukijoitamme kokeilemaan Boomerang Casinoa!\nOvatko henkilökohtaiset tietoni ja pankkitietoni turvassa Boomerang Casinolla?\nKyllä, kasino käyttää suojattua teknologiaa pitääkseen käyttäjien tiedot turvassa alustallaan.\nEUR, NOK, JPY, CAD, USD, BRL, INR, PLN, RUB, CZK, NZD, AUD, HUF, sekä joitakin kryptovaluuttoja.\nMistä maista pääsy Boomerangin sivustolle on estetty?\nAfganistanista, Valko-Venäjältä, Israelista, Bulgariasta ja muutamista muista maista.


Helsingin yllä voi kokea aikamatkan menneisyyteen: Taivaalla kaartelee iso harmaa kone, jonka miehistö on suoraan kuin 1950-luvulta - HS-Helsinki - Ilta-Sanomat\nHelsingin yllä voi kokea aikamatkan menneisyyteen: Taivaalla kaartelee iso harmaa kone, jonka miehistö on suoraan kuin 1950-luvulta\nJaana Kaunismäki, Elina Lintumäki ja Nina Merisalo-Reunanen toimivat DC-3:n pursereina. Merisalo-Reunanen on suunnitellut pursereille 1940–1950-lukua henkivät asut.\nJulkaistu: 17.7. 8:45\nMalmin lentokentältä voi nousta Suomen ainoan lentokelpoisen DC-3:n kyytiin. Liki 80-vuotiasta konetta ylläpidetään vapaaehtoisten voimin, ja siellä on myös vietetty monenlaisia perhejuhlia synttäreistä häihin.\nTervetuloa Kolmosen kyytiin! Tällä Kolmosella ei kuljeta ratikkareittiä Olympiaterminaalista Meilahteen, vaan kaarrellaan matalalla Helsingin yllä.\nDC-3 OH-LCH, tuttavallisesti Kolmonen tai Vanha rouva, on päässyt kunnioitettavaan 77 vuoden ikään. Sillä lennetään Helsingistä muualle Suomeen tai kauemmas Eurooppaan. Useimmiten konevanhus nousee kuitenkin taivaalle kyydissään uteliaita matkustajia, jotka haluavat katsella maisemalennolla, miltä Helsinki näyttää ylhäältä päin.\nMalmin lentokentällä illan lentoihin valmistautuu purseri Nina Merisalo-Reunanen sopivasti ajan henkeen pukeutuneena. Tällä kertaa hän tosin aikoo pysyä maankamaralla, sillä sielläkin tekemistä riittää.\n”Olen itse suunnitellut pursereiden asut, ja ne on teetetty meille mittojen mukaan. Ne esittävät 40–50-lukua”, hän kertoo.\nAikoinaan DC-3-mallin koneet nousivat jopa maailman suosituimmiksi matkustajalentokoneiksi. Nykyisinkin niitä näkyy taivaalla eri maanosissa, mutta Suomessa on vain tämä yksi.\nKoneen huoltoon ja tarkastamiseen vierähtää tovi jos toinenkin.\nMalmin DC-3-koneen kyytiin pääsevät vain DC-yhdistyksen jäsenet omakustannushintaan. Jäseneksi voi liittyä kuka tahansa kiinnostunut. Maisemalento Helsingin yllä maksaa 65 euroa, ja kannatusjäsenyys 15 euroa vuodessa.\nYhdistys toimii vapaaehtoisvoimin, mutta tiettyihin tehtäviin, kuten mekaanikoksi ja lentäjäksi, pääsevät ainoastaan alan ammattilaiset. Ylipäätään monilla jäsenillä on ilmailutaustaa.\nMerisalo-Reunanen liittyi yhdistykseen 1990-luvulla. DC-3:n purseriksi hän ryhtyi jäätyään eläkkeelle viisi vuotta sitten.\n”Olin Finnairilla töissä 39 vuotta. Ihailin tätä konetta jo silloin, kun näin sen Helsinki-Vantaan lentoasemalla”, hän kertoo.\nUsealle yhdistyksen jäsenelle nykyinen OH-LCH on tuttu jo jopa vuosikymmenien takaa. Entisessä elämässään kone on ollut muun muassa entisen Aeron eli nykyisen Finnairin sekä Ilmavoimien palveluksessa, ja jotkut mekaanikoista ovat huoltaneet sitä ensimmäisen kerran jo tuolloin.\nMekaanikko Pentti Salovaara tarkastaa laskeutumistelineitä ennen lentoa. Hän on huoltanut DC-3-koneita ensimmäisen kerran jo 1960-luvun alussa eli kuutisenkymmentä vuotta sitten.\nNyt Heikki Ylikorpi ja Pentti Salovaara valmistelevat konetta lentoa varten. Moottorista löytyy linnunraato, jonka he kaivavat ruuvimeisselillä pois. Kuulemma tapaus on harvinainen. Siivekkäitä ei juuri päädy koneen syövereihin.\nLentokone käy läpi tavanomaiset tarkastukset, ja se tankataan. DC-3 kuluttaa 300–400 litraa polttoainetta tunnissa.\nPitkin päivää on satanut. Nytkin tummat pilvet roikkuvat raskaina Vantaan suunnalla, ja navakka tuuli pyyhkii kenttää. Kolmosen lentokausi kestää yleensä toukokuun alusta syyskuun loppuun, sillä silloin sää on varmimmin suosiollinen.\nKoneella voi kuitenkin lentää myös sumussa ja talvella. Vain jäätävissä oloissa pitää jäädä maahan, sillä koneessa ei ole jäänpoistojärjestelmiä. Talvet OH-LCH viettääkin Vaasassa huoltohallissa.\n”Tervetuloa koneeseen”, toivottaa purseri Elina Lintumäki.\nLentokone kiiltää auringonvalossa hopeisena. On aika kivuta kapeat portaat ylös. Koneessa on käytävän molemmin puolin kahden hengen penkkirivistöjä. Keulaa kohti kävellessä olo kuin Linnanmäen Vekkulassa: lattia viettää voimakkaasti taaksepäin, joten kulkija joutuu ponnistelemaan ylämäkeen.\nSiinä missä uusilla koneilla on pieni pyörä keulan alla, DC-3:lla on kannuspyörä pyrstön alla. DC-3:lla takaosa nousee siis ensin ilmaan päinvastoin kuin uudemmissa koneissa. Muun muassa siksi kolmoset vaativat lentäjiltä oman tyyppikoulutuksensa.\nMatkustamon etuosaan pitää ponnistella ylämäessä.\nOhjaamossa istuvat jo Miikka Rautakoura ja Mikko Jägerholm. Molemmat lentävät päivätyökseen Finnairin lentoja. Vapaa-aikakin kuluu ilmassa: Kolmosella lentämisen lisäksi he harrastavat muun muassa taitolentoa.\nMikä DC-3:ssa on heidän mielestään erilaista verrattuna nykypäivän lentokoneisiin?\n”Kaikki”, pilotit vastaavat ja nauravat.\n”Vanha rouva opettaa, että pitää pysyä nöyränä.”\nHeidän mukaansa ”kaikki tärkeimmät nappulat” ovat samoja kuin moderneissakin koneissa. Ohjaamossa on myös uusi gps-laite ja radio. Nykylentokoneissa mittarit ovat kuitenkin digitaalisia, tilaa on enemmän, ja ohjauskin on osin erilaista.\n”Aika raskashan tämä on käsitellä. Kahdella kädellä väännetään”, Rautakoura kuvailee.\nLentäjille DC-3 tarjoaa omanlaisiaan haasteita. Vasemmalla Miikka Rautakoura, oikealla Mikko Jägerholm.\nPian kaikki matkustajat istuvat jo paikoillaan matkustamossa. Koronavirusepidemian takia lennoilla on erityisjärjestelyjä: ennen koneeseen pääsyä jokainen on vastannut lyhyeen terveyskyselyyn ja nostanut kertakäyttöisen kasvomaskin kasvoilleen. Lennoille otetaan myös vähemmän matkustajia kuin yleensä.\nTänä kesänä ei myöskään voida järjestää hyväntekeväisyyslentoja lastenklinikoiden pienille potilaille, toisin kuin aiemmin.\nNyt matkustamon etuosassa palavat merkkivalot viestivät: ”ei tupakointia, kiinnitä turvavyöt”. Purseri Jaana Kaunismäki toivottaa meidät tervetulleeksi lennolle ja lukee välttämättömät turvallisuustiedotteet.\n”Ei tupakointia” ja ”Kiinnittäkää turvavyöt”, kehottavat viestit matkustamon etuosassa.\nRunko tärisee ja jytisee, kun moottorit käynnistyvät. Ensin oikea, sitten vasen, joka antaa myös sähköä toiselle. Potkurit pyörivät rauhassa, kunnes öljyt ovat lämmenneet. Aluksi moottoreista tupruttaa hieman tummaa savuakin, mutta se kuulemma kuuluu asiaan. Rullaamme kiitotien päähän, käännymme ja kiihdytämme.\nPerä nousee, ja kone suoristuu. Yhtäkkiä olemme jo ilmassa.\nAlla oleva video näyttää koneen nousun.\nMaisemat vilisevät koneen alla. Pöristelemme Viikin peltojen yli, Herttoniemi jää pian vasemmalle. Sukellamme kevyeen pilveen, ja sadepisarat osuvat ikkunaan.\nIlmakuopat pomputtavat hieman, ja purseri kehottaa liikkumaan koneessa varovasti.\nKoneella voi nousta korkeintaan kolmeen kilometriin, sillä sitä ylempänä varusteissa pitäisi olla myös happinaamarit. Koska tarkoituksena on nyt ihailla maisemia, lennämme tummien pilvien alla noin 300–500 metrin korkeudessa.\nKartasta ei aina hahmota, kuinka vehreää pääkaupunkiseutu on. Niin paljon metsää! Pian pienestä ikkunasta avautuu osin yhä rakenteilla oleva Kruunuvuorenranta, sitten Suomenlinna korkeine kirkkoineen. Toisella puolen aaltoilee meri, toisella erottuu Ruoholahti. Kierrämme Lauttasaaren yllä.\nKanssamatkustajienkin katseet ovat liimautuneet ikkunaan. Moni ikuistaa lentoa kuviin kännykällään.\nMatkustajat katsovat tiiviisti ulos. Lennoilla on tänä keväänä ja kesänä ollut koronavirusepidemian takia erityisjärjestelyjä, kuten se, että jokainen käyttää kasvomaskia.\nPilvien takia nyt ei näe niin pitkälle kuin muuten näkisi. Espoossa reitti seurailee rannikkoa. Saaristoa, kaupunginosia meren rannalla. Ja sitten: Länsiväylä, Leppävaara hieman kauempana horisontissa ja Keilaniemi. Ja kas, pian kaarramme jälleen Suomenlinnan yli ja näemme juuri matkaan lähteneen Tallinkin laivan.\nAlun hurja pärinä on vaimentunut ja tasaantunut, eivätkä potkurien äänet riitä enää peittämään koneessa kuuluvaa puheensorinaa ja innostuneita naurahduksia.\nKoneessa on niin lapsia kuin eri-ikäisiä aikuisia. Markku ja Marikka Sand ovat lastensa Aaron ja Lauran kanssa koneessa nyt toista kertaa. Lapset ovat jo kuudennen polven helsinkiläisiä, ja Malmin lentoasema on siksikin perheelle tärkeä. Ilmailu on heille muutenkin mieleen, sillä Markku Sand on opiskellut liikennelentäjäksi.\n”Luulimme, että näille lennoille olisi vaikea päästä, mutta ei se ollutkaan niin. Pääsemme näin tukemaan ilmailuhistoriaa”, Marikka Sand kertoo.\nNäkymiä Lauttasaaren yltä Ruoholahteen päin.\nNäkymiä kohti Kauppatoria ja Senaatintoria sekä siitä eteenpäin. Helsingin tuomiokirkko erottuu muista rakennuksista valkoisena, ja kuvan oikeassa laidassa siintää Katajanokka.\nTällä hetkellä DC-yhdistyksen ja koneen tulevaisuus näyttävät epävarmalta. Lähiaikoina kaikki lentokoneet joutuvat väistymään Malmin lentoasemalta asuinrakentamisen tieltä. Yhdistys on kartoittanut muita mahdollisia kenttiä, jonne se voisi siirtyä. Ongelmana on niiden sijainti: kuinka moni jäsenistä innostuisi ajamaan esimerkiksi Nummelaan, Pyhtäälle tai Hyvinkäälle lähteäkseen lennolle?\n”Se tulee olemaan iso haaste meille, sillä valtaosa jäsenistämme asuu pääkaupunkiseudulla”, DC-yhdistyksen puheenjohtaja Petri Petäys sanoo.\nVarsinkin aktiivijäsenet ovat huolissaan siitä, että yhdistystoiminta hiipuisi eikä konetta voitaisi enää pitää ilmassa. Yhdistys on toiminut aiemmin muun muassa Helsinki-Vantaan lentoasemalta käsin silloin, kun Malmin lentokenttä on ollut suljettuna. Helsinki-Vantaa on kuitenkin normaalioloissa vilkas kansainvälinen lentoasema, mikä Petäyksen mukaan asettaa omat rajoituksensa toiminnalle.\nYhdistyksellä on runsaat 4 000 jäsentä. Aktiiveja heistä on viitisenkymmentä. Jotkut astuvat hopeanhohtoiseen koneeseen vain kerran jäsenyytensä aikana, toiset taas lentävät sillä jopa kymmenen kertaa kesässä.\nLue lisää: Koneita nousee Malmin lentokentältä kuin mitään ei olisi tapahtunut – ”Maanomistajan tahdon vastaista”, kommentoi Helsingin kaupunki\nVajaa puoli tuntia kuluu taivaalla hetkessä. Maisemat vaihtuvat tiheään, eikä ihme: matkanopeus on 130 solmua eli 240 kilometriä tunnissa.\nKiitotietä lähestyessään lentokone heilahtaa yhtäkkiä voimakkaasti vasemmalle.\n”Oh my god”, yksi lapsista huudahtaa, ja jostain kuuluu naurahdus.\nMatka jatkuu yhä alemmas. Pian keulan pyörät koskettavat kiitotietä, ja sekunteja myöhemmin peräkin laskeutuu. Yllättävän pehmeä lasku!\nTurvavyön merkkivalo palaa vielä, kunnes olemme rullanneet takaisin lentoaseman päärakennuksen luo.\nHelsinkiläinen Sandin perhe oli koneessa nyt toista kertaa.\nPurseri Nina Merisalo-Reunasen mukaan koneessa on muun muassa vietetty 50- ja 60-vuotissyntymäpäiväjuhlia, menty naimisiin ja kastettu vauva.\nIltaseitsemän lennolle asteleekin pariskunta hopeisissa tamineissa. Heikki ja Michaela Tolvanen kertovat viettävänsä hopeahääpäiväänsä. He menivät naimisiin juuri tänä päivänä 25 vuotta sitten. Molemmat ovat lentäneet myös työkseen, mutta nyt he ovat vapaalla, kuten toinen, omaa hopeahääpäiväänsä juhlistava ystäväpariskuntakin.\nPian kone kaartaa jälleen taivaalle. Kyydissään sillä on molemmat parit ja noin tusinan verran muita vanhan ajan ilmailusta innostuneita.\nMalmin DC-3-koneella lennetään yleensä toukokuun alusta syyskuun loppupuolelle asti.


Butchers kiinnitti maajoukkuetason kolmikon | Urheilu | Uusimaa\nUrheilu 24.11.2020 18:05\nButchers kiinnitti maajoukkuetason kolmikon\nArttu Tennberg jatkaa Butchersin riveissä. Toni Degerlund\nAmerikkalaisen jalkapallon erikoisseura Porvoon Butchers julkaisi sopimuksia. Arttu Tennberg, Mikko Seppänen ja Jesse Vuoksenturja jatkavat Porvoossa. Väinö Pääkkösen sopimus on jo tehty. Butchers tähtää yhtä kautta pitemmälle. Harjoittelun laatuun on panostettu aivan uudella tasolla. Koko kolmikko on kuulunut Butchersin kantaviin voimiin jo useamman kauden ajan.\nButchers on aiemmin kertonut käynnistävänsä Rebuild-ohjelman, jonka tavoitteet asettautuvat yhtä kautta pitemmälle. Seuran mukaan off-seasonilla harjoittelun laatuun on panostettu aivan uudella tasolla. Valmentajat ovat motivoituneita ja sitoutuneita kehittämään pitkäjänteisesti joukkueen, sekä pelaajien tekniikkaa tavoitteellisesti kohti tulevia vuosia.\nHyökkäyslinjan keskellä pelaava Arttu Tennberg on kuulunut Butchersin ja Suomen maajoukkueen kantaviin voimiin jo useamman kauden ajan. Kansainvälistä kokemusta Tennbergille on karttunut maajoukkueiden lisäksi kahdelta kaudelta Saksasta sekä yhden kauden verran Itävallassa. Kokenut linjamies tulee olemaan avainasemassa joukkueen tuoreempien kykyjen sisäänajossa uudistuvaan joukkueeseen.\nMikko Seppänen voitti kaudella 2020 Vaahteraliigan Ari Tuuli trophyn joka vuosittain jaetaan sarjan parhaalle etenijälle. Seppänen on pelannut Vaahteraliigassa ja nimen omaan Butchersissa kaudesta 2016 lähtien. Debyyttikaudellaan mies valittiin liigan tulokaspelaajaksi ja pelaamiensa viiden kauden aikana Seppänen on noussut 5526 jaardillaan Vaahteraliiga etenijätilastossa sijaluvulle kahdeksan. Suomalaispelaajista hänen edellä on kaksi (Ville Kurvinen 2. ja Micky Kyei 6.)\n24-vuotias Jesse Vuoksenturja on pelannut Butchersin Vaahteraliigamiehistössä jo seitsemän kauden aikana onnistuen keräämään tilastoihin yhteensä 119,5 taklausta (76 + 43,5). Pelinrakentajan säkityksiä mies on kirjannut tililleen yhteensä 10,5. Kaudella 2020 Vuoksenturja kuului joukkueensa puolustuslinjan tärkeimpiin pelaajiin 16,5 taklauksellaan. Vuoksenturja tuo nuoresta iästään huolimatta kokemusta sekä iskuvoimaa Butchersin kauden 2021 puolustukseen.


Tammikuun ostolakko, mitä sitten tapahtuikaan :: Jarjestyksenkoodi\nTammikuun ostolakko, mitä sitten tapahtuikaan\nEnsimmäinen kuukausi tutkittu ovestamme kulkevaa tavaran määrää ja ennen kaikkea sitä, että mitä siellä kulkee.\nKerroin vuoden vaihteessa, että nyt alkaa ostolakko sekä kirjanpito kodissamme kulkevasta tavaravirrasta. Täältä voit lukea sitä lisää.\nOstolakko ei oikein pitänyt, mutta huomasin, että ostin joka tapauksessa huomattavasti vähemmän asioita kuin normaalisti. Kiinnitin huomiota tarkkaan siihen, että tarvitsenko vai haluanko jotain. Lisäksi paineita lisäsi ajatus, että mitä tästä sitten teille kerron.\nTästä syystä alla olevasta listasta huomaa hyvin selittelyn tarpeeni. Vaikka siis ihan päivänselvää on, että itselleni tässä vain selittelen.\nMutta mitä siis tammikuussa tapahtui?\nHyvä huomio oli, että koitan nyt tänä talvena poltella pois vanhat kynttilät. En tosiaan halua säilöä niitä enää koko kesää kaapeissani. Yhtenä iltana oli kynttiläjalassani taas Itsenäisyyspäivän jämät sekä muita yksinäisiä ja tarpeettomia antiikki- ja koristekynttilöitä. Tuoksu- sekä muita koristeeksi ostettuja kynttilöitä poltin ulkolyhdyissä niin että koko naapurusto sai nauttia tuoksusta.\nJoulun jälkeiset alennusmyynnit ovat paha paikka, minullekin. Vaatteita ompelevana ihmisenä on vaikea ymmärtää kun ostaa vaatteita -70%, että kuka siitä rahasta saa mitenkään elantonsa? Ja taas ostaessani tunsin piston sydämessä.\nLisäksi meillä siivottiin koiran lelukasaa. Kelpaamattomat, mutta ehjät kierrätykseen. Rikkinäiset roskiin ja loput huollettiin kuntoon. Pesin kaikki pehmolelut koneessa, pesupusseissa. Riippumatta siitä, puuttuiko niistä raajoja. Hyvin täytteet pysyivät pesupussin sisällä. Ja tuoksukin leluissa oli jo kohtuullinen, että lelut voi olla sisällä.\nTammikuussa on myös ostettu ja korvattu täysin identtinen pyykinkuivausteline (vanhasta petti hitsaukset, eikä jeesusteippi oikein toiminut) sekä wc-pytyn painonappi ja kansi (nappi rikki ja kansi oli valtavan naarmuinen ja kulahtanut) Näin kyllä saatiin pikkurahalla pytylle vuosia lisää valtavasti.\nEli tammikuu on ollut kaiken kaikkiaan aika kiireinen perheessämme, lisäksi sairasteluni viisaudenhampaan kanssa on vienyt energiaa. Vessan kaappeja sain myös käytyä läpi, ostolakko oli aika heikko esitys, mutta seison päätöksieni takana. Ja koska olen nainen, onneksi voin tarvittaessa mieltänikin muuttaa : )\nMutta siis muista, että ei epäonnistuminen ole vakava paikka. Vertaa vaikka ammattilaisen ostolakkoon, jossa kuukauden aikana kotiin saapui 39 tavaraa. Eli yli 1 päivässä. Kuukauden kokonaissaldo on kuitenkin 88 tavaraa vähemmän taloudessamme. Mielestäni sekin on hyvä. Ja onneksi on tulossa helmikuu, taas on mahdollisuus edessä.\nTässä vielä kotimme tavaravirta. Suurin osa pois lähteneistä meni lahjoituksena.\nKotiimme saapuneet tavarat, 39 tavaraa\n2kpl varahousut lapsenlapselle\n2kpl sukkalankaa alennusmyynnistä\n3kpl joulukorttiaskartelutuotteita, -70%\n2kpl Joulukoristeita ensi vuoden tonttuovea silmälläpitäen, postilaatikko ja saappaat\n4kpl led-tuikkuja, -70%\n4kpl alushousuja ja 1 bokserit, itse tehtynä\n4kpl t-paitoja -70%\n1 paita ja 1 pöksyt varavaatteiksi lapsenlapselle -70%\n4kpl housuja, näitä on etsitty vuosia. Nyt hyvin edullisesti.\n3kpl lampunvarjostimia, ei tekosyitä.\n1 Joogablokki. Tarpeeseen ja edullisesti.\nPois lähteneet, 127 tavaraa.\n25kpl pois poltettuja kynttilöitä ennen kesää.\n1 Tekoripset, käyttämättömät\n2kpl huulikiiltoja, en edes käytä\n4kpl kynsilakkoja, lahjoitettu, minulle väärän värisiä.\n1 harja, ei sovi meistä kellekään\n1 paita, ei istu mitenkään\n1 polkupyörän jalka\n19kpl koiran leluja lahjoitukseen eläinsuojeluyhdistykselle\n2kpl koiran leluja roskiin\n12kpl verhoja lapselle\n8kpl askartelutarvikkeita lahjoituksena päiväkotiin\n9kpl jämäkankaita ommeltu vaatteiksi\n1 lakana ja 1 paita, josta koitettu ommella vaatetta tekstiilikeräykseen.\n1 pahvinen lahjarasia\n1 nahkamaali, joka ei sopinut sohvaan\n5kpl varavaatteita lapsenlapsen kotiin käyttöön\n2kpl hyvin palvelleita housuja, käytössä ollut noin 10 vuotta, enää mahdoton korjata.\n5kpl rikkinäisiä sukkia\n1 koiran lelu, rikkinäisenä roskiin\nOletko sinä koskaan pitänyt kirjaa tavaroistasi, oletko mukana kanssani?\nMiten meni, teitkö jotain huomioita itsestäsi?\nJos et ollut mukana, lähde mukaan helmikuulle.\nTilaa itsellesi ammattijärjestäjän apua. Soita heti 040 7484735 tai yhteydenottolomakkeella.


Täsmäsää Aboso - Foreca.fi\nMaailman sää> Afrikka >Ghana >\tAboso\nPäivitetty 21.5. 07.30\nSadetta, aamulla melko pilvistä, yöllä pilvistä.\tKuluvan päivän ylin lämpötila on+29 astetta ja alin +24 astetta.\tVuorokauden sademäärä on yhteensä 14,5 mm.\nPäivällä ajoittaista sadetta, illalla melko pilvistä, aamulla ja yöllä pilvistä.\tHuomisen päivän ylin lämpötila on +27 astetta ja alin +23 astetta.\tVuorokauden sademäärä on yhteensä 12,3 mm.


Erilaisten ihmisten yhdenvertaisuus on yhteiskunnan hyvinvoinnin kulmakivi - Päätepysäkki syrjinnälle\nHKL haluaa olla mukana vähentämässä syrjintää joukkoliikenteessä. Siksi otamme osaa STOP! Päätepysäkki syrjinnälle -kampanjaan, joka rohkaisee joukkoliikenteen käyttäjiä antamaan tukensa häirinnän ja syrjinnän kohteeksi joutuneille kanssamatkustajille.\nHKL on yhteiskunnallinen toimija, jonka omistaja on Helsingin kaupunki ja jolta metro-, raitiovaunu- ja lauttaliikenteen tilaa HSL. Lisäksi HKL vastaa Helsingin joukkoliikenteen infrastruktuurista kuten asemista, terminaaleista ja pysäkeistä sekä palveluntuottajansa kautta Helsingin kaupunkipyöristä.\nKaikessa HKL:n toiminnassa lähtökohta on yhteiskunnan edun toteutuminen ja siten hyvinvoinnin lisääminen. Me HKL:ssä uskomme ihmisten oikeudenmukaisen ja yhdenvertaisen kohtelun olevan koko hyvinvoinnin kulmakivi. Tämä tarkoittaa muun muassa syrjimättömyyttä. Ei ole olemassa perustetta, jonka mukaan syrjintä missään tilanteessa lisäisi hyvinvointia. Kaikki syrjintä luo pahoinvointia ja vähentää yhteisen maailmamme arvoa. Tästä huolimatta syrjintää on valitettavan paljon. Meidän tulee aktiivisesti puuttua syrjintään.\nHKL:n toiminnassa syrjimättömyys liittyy sekä toimintaan HKL:nä työnantajana että syrjintään puuttumiseen ratikoissa, metrojunissa ja ylläpitämällämme infrastruktuurilla kuten pysäkeillä. Työnantajana HKL noudattaa yhdenvertaisuussuunnitelmaa. Työyhteisön hyvinvoinnin kannalta on välttämätöntä, että jokaista kohdellaan oikeudenmukaisesti ja syrjimättä. Jos syrjintää ilmenee, tulee siihen puuttua epäröimättä. Etsimme parhaillaan keinoja taataksemme työntekijöillemme yhdenvertaisen kohtelun ja ollaksemme parempi työantaja.\nHKL:llä on mahdollisuus myös laajemmin yhteiskunnassa vaikuttaa syrjimättömyyteen. Kuljettajiemme asiakaspalvelukoulutuksissa luomme kuljettajille valmiuksia puuttua tilanteisiin, joissa matkustajien välistä syrjintää tapahtuu esimerkiksi metrossa tai ratikassa. Jos kuljettaja esimerkiksi havaitsee syrjintää vaunussa tai pysäkillä, on kuljettajan velvollisuus ilmoittaa asiasta tilanteen vakavuudesta riippuen joko liikennevalvomoon, josta tilataan paikalle vartijat, tai vakavammissa tapauksissa hätäkeskukseen. Ja täysin selvää on tietenkin, että kuljettajan on itse kohdeltava jokaista matkustajaa tilanteesta riippumatta yhdenvertaisesti ja syrjimättä.\nTehdään maailmasta meille kaikille parempi paikka. Ollaan sydämiltämme isoja ihmisiä ja puututaan aina syrjintään!\nHäirinnässä on kyse laajamittaisesta ilmiöstä ja pelon maantieteestä →\n← Onhan kaikilla tilaa olla oma itsensä?


On vain ajan kysymys milloin kevät kukoistaa – Welat Nehri\nPosted on joulukuu 22, 2014 by Welat Nehri — No Comments ↓\nIranin islamilaisen regiimin johdolla oli valtavan helpottunut olo heinäkuun 1989 lopussa. He olivat saaneet toteutettua pitkäaikaisen haaveensa. Itä-Kurdistanin merkittävin kurdijohtaja Dr. Abdulrahman Ghassemlou oli menehtynyt Iranin islamilaisen tasavaltakaartin terroristien luoteihin 13.7.1989. Murhateko tapahtui Iranin hallituksen kanssa käydyn rauhanneuvottelujen äärellä Itävallan pääkaupungissa Wienissä. Terroristien luodit veivät kurdijohtajan ja kahden muun neuvotteluissa kurdeja edustaneen hengen. Terroriteko oli samaan aikaan luoti kohti eurooppalaista demokraattista järjestystä, sillä Itävallan silloinen hallitus katsoi läpi sormien kaikkea mitä Iranin terrorismi oli tehnyt heidän silmien alla.\nTaiteilija Serdar Karatay maalasi kurdijohtaja Abdulrahman Ghassemloun muotokuvan hänen syntymäpäivän muistoksi.\nIslamilainen tasavalta kuvitteli voittaneensa kurdit ja nujertaneensa kurdiliikkeen lopullisesti. Ghassemloun menetys oli todellisuudessa valtava isku kurdiliikkeelle ja sen jättämä tyhjiö näkyy vieläkin. Mutta kovasta iskusta huolimatta kurdien unelma ei kuollut, vaan päinvastoin kurdiliike ja uusi sukupolvi saivat ikonin, johon he voivat aina suunnata katseensa. Moni kurdi miettii tänäkin päivänä: Mikä teki Ghassemlousta kuolemattoman johtajan? Mitä hän tavoitteli? ja ennen kaikkea minkä takia islamilainen hallinto näki hänet uhkana? Vastaamalla näihin kysymyksiin ei voi ajatella muuta kuin totella Ghassemloun kehotusta: ”Paras palkinto marttyyreille on jatkaa heidän aloittamallaan tiellä.”\nUrmiyen vankilassa on parhaillaan käynnissä poliittisten vankien nälkälakko.\nMinulla on kaksi syytä kirjoittaa näitä sanoja tänään. Ensinnäkin siksi, että tästä on tullut perinne. Kurdit haluavat muistella kansallissankareitaan ja kaikkia niitä, jotka ovat uhranneet henkensä Kurdistanin ja kurdien hyvinvoinnin puolesta. Yhdyn tässä kurdirunoilija Pîremêrdin sanoihin: ”Isänmaan marttyyrit eivät kaipaa surua ja itkua, he elävät kansan sydämessä”. Niinpä myös Ghassemloua muistellaan tänään hyvin laajasti. Kurdijohtajan muistaminen ylittää valloittajien keinotekoiset rajat, jotka ovat hajottaneet Kurdistanin neljään osaan. Kurdit ovat enemmän yhtä kuin koskaan aiemmin historiansa aikana. Rajat ovat jo menettäneet merkityksensä kurdien sydämissä ja mielissä. Kuluvan vuoden Isisin vastainen taistelu ei ole jättänyt tilaa epäilyksille. Toivottavasti jonakin päivänä rajat häviävät myös kartalta.\nSosiaalisessa mediassa on ollut esillä Ghassemloun kuvia, videoita, muistelmia, kirjoituksia yms. viime päivänä. Itse kiinnitin eniten huomioita taiteilija Serdar Karatayn maalaamaan tauluun. Taidetta Yüzüncü Yılin ylipistossa, pohjois-Kurdistanissa, opiskeleva Karatay kertoo taideprojektistaan seuraavasti:\n”Olen päättänyt käyttää aikaani maalaamiseen ja taiteeseen, jotta kansamme ei jäisi unohduksiin. Otin tehtäväkseni maalata kurdien merkkihenkilöiden kuvia sen jälkeen, kun sain ymmärryksen kaikesta mitä tapahtuu ympärilläni ja mitä kaikkea meitä vastaan on tehty Kurdistanin maaperällä. On tapahtunut jopa kansanmurhia. Tämä vaikea tilanne vaikuttaa meihin kaikkiin syvästi. Olemme menettäneet paljon. On tehtävämme nostaa tämä uuden sukupolven tietoisuuteen.”\nNälkälakossa olevien poliittisten vankien nälkälakon tueksi on osoitettu mieltä eri puolilla maailmaa.\nKirjoittamisen toinen ja edellistäkin tärkeämpi syy on osoittaa Iranin islamilaisen hallinnon väite kurdien ja kurdiliikkeen kuolemasta vääräksi. Ghassemlou syntyi 22.12.1930 Itä-Kurdistanissa, Urmiyen kaupungissa. Kyse on kaupungista, jossa on käynnissä vastarinta islamilaisen hallinnon epäinhimillistä politiikkaa vastaan tänäkin päivänä. Parhaillaan 26 poliittista vankia on 32. päivää nälkälakossa Urmiyen keskusvankilassa vastalauseena viranomaisten päätökselle siirtää mm. murhista ja huumeiden myynnistä tuomittuja vankeja heidän osastolle. Valtio haluaa teollaan vaikeuttaa vankilan oloja ja vähätellä poliittisten vankien aseman.\nItä-Kurdistanin kaupunkien kaduilla ei näy elonmerkkejä 22.12.2014.\nNämä kaksi tapahtumaa ovat näkyneet erityisesti itä-Kurdistanin kaupunkien arjessa. Iranissa ihmisten vaikutusmahdollisuudet ovat tosi rajalliset. Mielenosoitusten järjestämisestä tai hallituksen politiikan kritisoimisesta voi saada kovia rangaistuksia, jopa kuolemantuomion. Iran on Kiinan jälkeen maailman toiseksi suurin teloittaja. Maassa hirtetään vuosittain satoja vankeja. Kaikesta tästä huolimatta monet kauppiaat ovat pitäneet kauppojaan kiinni ja ihmiset ovat jääneet kotiin tämän päivän ajan. Iranissa kansalaisyhteiskunta elää varjossa ja poliittinen liikehdintä on maan alla, mutta paine muutoksille kasvaa päivä päivältä. On vain ajan kysymys milloin kevät kukoistaa.\nGhassemloun hauta Pariisissa. Uusille sukupolville jäi perinnöksi taistelu ihmisoikeuksien ja vapauden puolesta.\nPidän välttämättömänä, että niin Suomessa kuin koko Euroopassa seurattaisiin tarkemmin Iranin poliittista tilannetta ja vähemmistöihin kohdistuvaa syrjintää. Iranin kanssa käytävien ydinneuvottelujen pitkittyessä ihmisoikeusjärjestöjen huolet tuntuvat toistaiseksi päätyvän kuuroille korville. Vuoropuhelu sellaisen maan kanssa, joka pilkkaa maailmanrauhaa, eikä ole valmis kunnioittamaan perusihmisoikeuksia on vain ajan haaskausta. Kansainvälisen yhteisön on aika miettiä uusia keinoja saada Iran oikeille raiteille.\nWelat Nehri, 22.12.2014\nTämä blogikirjoitus on julkaistu ensimmäisenä Uusi Suomi -puheenvuoroblogissa 22.12.2014.\nThis entry was posted in ihmisoikeudet, iran, kurdikysymys, kurdistan, terrorismi by Welat Nehri. Bookmark the permalink.\nNext → Next post: Isisin tuhoon tarvitaan järeitä ratkaisuja


papu at DIYTurku.net\nViikonloppu jona syksy alkoi 2013\nNo nyt kun on kerran syksy ja taitaa tuolla ulkona sataakin, päätin istahtaa tähän ja kirjoittaa vähän viimeviikonlopusta. Eli tässä periaatteessa keikkajuttua kahdelta keikalta. Tuli käytyä katsomassa Punk is Dangerin perjantai Tampereella ja Tosi synkkä sunnuntai Pub Port Arthurissa.\nPerjantaina siis koulusta kotiin ja valmistautumaan Tampereelle lähtöön, jonne pääsin Turun Taudin kyydissä ja olin varannut Jukkelilta lipun (festari oli loppuunmyyty muutamaa päivää aiemmin). Kyyti tuli puoli viiden aikoihin ja treenikämpän kautta tavarat mukaan ja menoksi. Menomatka meni siinä Jartzan ja Miikkasen vitsejä kuunnellessa (hehheh) ja keikkoja odotellessa. Ensimmäinen bändi, jonka ehdin nähdä oli Arrestum. Bändi toimi livenä sen verran hyvin, että menin keikan jälkeen 7” ostamaan (ja siitäkin tykkäsin). Seuraavaksi oli Kylmä Sota, jota olin vain kuuntelemassa, koska tila oli aika täynnä ja vapaat tuolit yleisön takana houkuttelevia. Kylmä Sota veti hyvän keikan, niin kuin yleensäkin.\nTähän kohtaan tuleekin tauko bändien osalta, koska piti vanhoja kavereita käydä pihalla jututtamassa ja tuli maisteltua joidenkin tyyppien kiljuakin (oli kyllä niin pahaa, ettei tullut kuin maistettua). Sokea Piste, Viha, Kuudes silmä ja Ranger jäi siis näkemättä. Seuraavaksi soittikin Turun Tauti, jota menin katsomaan ja raahasin pihalle sammuneen kaverinikin mukaan. Keikka oli hyvä ja oli kivaa fiilistellä, kun muisti sanatkin ainakin puolista lauluista. Toisinaan vaan siinä eturivissä vähän vielä jalkavammaisena oli niin sanotusti ”kilin tunteet”, kun humalaiset löivät niittirotsien heiluessa fiksuja päitään yhteen kirjaimellisestikin. Kaikki kuitenkin hengissä (myös jalkani). Viimeisenä soitti Neuroottiset Pelimannit, jota kuuntelin jonkun aikaa taas penkeillä yleisön takan ja tutustuin samalla yhteen helsinkiläiseen punkkariin.\nSitten olikin aika etsiä Kaaos-kassi (luotettava levykassini) mukaan ja pakkautua autoon kotimatkalle. Koska keikkojen aikataulut olivat vähän myöhässä, saavuttiin Turkuun vasta viiden aikaan aamuyöstä lauantaina, matkalla tuli kieltämättä vähän kateus Jartzan unenlahjoista. Lauantai päivä menikin sitten kotona levätessä ja uusien levyhankintojen läpikuuntelussa.\nLauantain lepäämisen jälkeen olikin pirteä Tosi Synkkä Sunnuntai. Portsan Pubiin menin vähän aikaisemmin ja katselin siinä kun bändit kokoavat tavaroitaan ja vaihdoin muutaman sanan Venäjän punk-kulttuurista Antimelodixin laulajan kanssa. Ensimmäinen artisti oli Grainless. Musiikki oli mielenkiintoista ja pohdin, että mistä kyseiset äänet ovat saatu aikaan, mutta en itse ole oikeastaan koskaan päässyt sisälle siihen noisen ytimeen. Grainlessin jälkeen soitti the Girlfriends. Girlfriends oli kiva livenä.\nViimeisenä soitti Antimelodix venäläistä örinäpunkkia. Antimelodix kolahti itselle Puntalassa 2011 ja siitä lähtien odottanut uutta keikkaa, eli fiilistelin taas eturivissä (varmaankin huvittavan näköisesti). Keikka oli hyvä ja piti keikan jälkeen vielä todeta bändijäsenille huonolla englannin ääntämyksellä ”awsome”.\nEli tämän vuoden syksyn aloitus viikonlopusta mukaan jäi kasa uusia levyjä, Antimelodix selkäptächi (joka on niin iso että ei mahdu rotsiin, vaan piti seinälle laittaa) ja muutama uusi tuttavuus. Kiitoksia siis Turun Taudille Tampereen matkoista, keikkajärkkääjille, mukana juhliville kavereille ja bändeille.\nTagged with Antimelodix, Arrestum, Girlfriends, Grainless, Keikat, Keikkaraportit, Turun Tauti\nKeikkaraportit: Räkärokki 2013\nEnsimmäisen kevätkuukauden Turussa aloitti tänävuonna Räkärokki (1-2.3). Lähdinkin hyvillä fiiliksillä katsomaan keikkoja, koska viimeisistä menoista ja meiningeistä olikin jo vähän aikaa.\nKeikkapaikalle tulinkin ensimmäisten joukossa, kun oli jäänyt ennakkoliput hankkimatta ja lippujen loppumisella peloteltiin. Tuli sitten hommattua kahden päivän lippu, vaikka lauantaina paikalle pääsemisestä en ihan varma ollutkaan. Pienen odottelun jälkeen alkoikin ovilta kuulua pientä rytinää ja meteliä, joka tarkoitti että porukkaa alkoi saapua paikalle. Siinä sitten istuskeltiin, moikkailtiin tuttuja, vaihdettiin kuulumisia, tutustuttiin uusiin ihmisiin, otettiin yhteiskuvia ja kippisteltiin kaljoja.\nIllan musiikin aloittikin Noituus. Tuttuja biisejä, tuttua mögää ja varma lavaesiintyminen eli hyvän keikan vetivät. Seuraavaksi soitti Tohtori Koira (jonka olin Puntalassa tainnut unohtaa katsoa). Tohtori Koirasta jäi mieleen hauskoja sanotuksia kuten ”Paaville terveiset”, joka sitten jäikin päähän soimaan, varsinkin sunnuntaiaamuna erään tutun lapsen kastajaisissa… Jäin myös pohtimaan, että onko Tohtori Koira saanut nimensä sen kakkoselta joskus tulleen lastenohjelman mukaan (jota ainakin itse pienenä seurasin). Keikkojen välissä pohdittiin politiikkaa ja juteltiin muuta filosofista kavereiden kanssa. Sitten soitti D-Beatles (pohtisin muuten, että on jotenkin aika nerokas punk bändinnimi). Hyvän keikan vetivät, vaikka taisinkin siinä vaiheessa iltaa olla vähän väsyneen näköinen. Viimeisenä olikin sitten Sörsselssöns (aika mielenkiintoinen nimi). Sörsselssöns esiintyikin ilman paitoja ja taisi siinä joku housuistaankin luopua, muutamat yleisöstäkin ottivat sitten paidat pois. Itse katsoin keikkaa parvelta ja lähdin sen jälkeen kotiin nukkumaan.\nLauantaina pitikin sitten herätä 6 tunnin yöunien jälkeen ja lähteä saareen juhlimaan mammani 60-vuotis syntymäpäiviä. Syntymäpäivät veivätkin sen verran aikaa, että ehdin Räkärokkiin vasta yhdeksän aikoihin ja kaksi ensimmäistä bändiä jäivät näkemättä. Olin kuitenkin paikalla ennen Yleislakkoa ja tuli osallistuttua pittiinkin. Lauantaina taisikin olla aktiivisempaa tai enemmän porukkaa, kun oli pittejäkin. Se on myös hauska asia, että Yleislakon keikan (yleensä ainakin ”Jyvät ja akanat” ja ”Valtio, uskonto ja isänmaa”) aikana yleisö alkaa heilua ja laulaa mukana. Toisaalta ainakin ”Jyvät ja akanat” kertosäe on helppo oppia ja se jää soimaan päähän, varsinkin jos näkee laulussa mainittuja henkilöitä TV:ssä, koulukirjoissa tai lehdissä.\nSeuraavaksi esiintyi God Given Ass, joka soittaa rennompaa punkkia. Hyvä keikka oli myös, vaikka pitikin Yleislakon pitin jälkeen vähän istuskella, Myös God Given Ass:n keikalla jotkut parempikuntoisemmat kuin minä heittivät pittiä, taisi siellä joku kaatuakin. Bändien välissä tuli taas istuskeltua, paranneltua maailmaa kavereiden kanssa ja maisteltua bisseä. Lauantaina tajusin myös ottaa keikkakuvia enemmän ja tuli ostettua Melusaasteen ja Eyewitnessin levytkin. Sitten soittikin Kylmä Sota, josta monet näyttivät myös tykkäävän. Keikka oli hyvä, itse heiluin eturivissä ja sain settilistankin (toinen ”settilistakokoelmassani”). Viimeisenä soitti Maailmanloppu asiallista hc-punkkia.\nLoppuillasta tuli vielä jäätyä diskoon katsomaan menoa ja hölötettyä kaikenmaailman turhanpäiväisyyksia esimerkiksi Italo Discosta tuttujen kanssa. Aika kauan tuli valvottua ja seuraavana aamuna sitten pirteänä katsomaan kun eräs vauva sai nimensä (ei, kirkossa ei nukuta…). Tähän loppuun laitan vielä perinteiset kiitokset järjestäjille.\nKeikkaraportit: Zero Absolu Kirjakahvilassa 2.11.2012\nEnpä ole vielä kertaakaan Kirjiksen musaperjantaita päässyt todistamaan, vaikka aika säännöllisestihän noita on jo pitkään ollu. No nyt löytyi kuitenkin oikeinkin mielenkiintoinen esiintyjä itelle, joten olihan otettava käännös päin Brinkkalaa.\nRanskalainen Zero Absolu on kuuden toimintavuotensa aikana soittanut yli toistasataa keikkaa. En kuitenkaan ollut sen tarkemmin perehtynyt live-setuppiin, joten arvailujen varaan jäi miten yhden miehen show käytännössä toteutettaisiin, kun levyltä kuunneltuna havaittavissa on kuitenkin selkeää viittausta bändisoittoon vaikka paljon sampleja ja tietokone-juttuja biisit sisältävätkin.\nSoitto oli juuri alkanut kun pääsin sisään. Porukka istuskelee penkeillä hämärässä ja ranskalainen äijä heiluu yksin kitara kädessä. Tuomitsevammassa mielentilassa oisin tehnyt u-käännöksen heti ovella ja painunut kotiin kuuntelemaan Häiriköitä.\nPirun mielenkiintoinen keikka kuitenkin oli. Tälläiset yhden miehen show:t vaarallisesti voivat kaatua tylsään taustanauhan kanssa jammailuun, mut toisin tällä kertaa. Miekkosen touhuilu oli sen verran mielenkiintoista, jotta välillä melkeinpä unohti musan kuuntelun ja keskittyi seuraamaan pedaali-viidakossa seikkailevaa jalkaa. Varsinaisia taustanauhoja ei oikeastaan taidettu käyttää kuin ihan pariin otteeseen. Taustat soitettiin looppaamalla sisään yksitellen rumpu-pädeistä aloittaen ja bassolla jatkaen.\nKeikka taisi olla aika lyhyt tai ainakin siltä se tuntui, joten encoret olivat oikeinkin paikallaan. Keikan taustalla pyöri videota, mutta tästä en sijaintini vuoksi päässyt nauttimaan. Toisaalta, josko moiseen olisi edes ollut tarvettakaan, kun miehen esiintyminen oli kuitenkin mukavaa seurattavaa ja Kirjakahvila muutenkin tiivistunnelmainen. Oikke hyvä oli, tykkäsin.\nTagged with Kirjakahvila\nKeikkaraportit: Häiriköt, So Called Plan & Dwyers Klubilla 27.4.2012\nPunkrokkia ja keskikaljaa perjantaina, mikä jottei! Varsinkin, kun keikkaillat ihan pelkästään yleisön edustajan roolissa on liian harvinaista herkkua nykyään, joten olihan tuonne pakko lähteä. Klubin hintatason sekä toisinaan pahan makuisen hanakaljan peloittelemana suunnaattiin ekaksi Daily Newsin häppäreille, jossa tavattiin myös RPRC:n edustaja. Halpojen neloskaljojen rohkaisemana siirryttiin Klubille puoli yhdeksitoista, jolloin oli soiton määrä alkaa. Eipä alkanu. Perusmeno taas kai, eli bändit venaili yleisöä saapuvaksi.\nViimein Dwyers kuitenkin aloitti. Bändillä on vitun toimivia punk-biisejä ja muutenkin keikkakunto on todella tasaisen vahva. Tosin bändin lukuisia kertoja nähneenä tuo tasainen vahvuus alkaa kääntymään itseään vastaan. Biisit on kuitenkin hyviä, joten kyllähän tuota mielellään kuuntelee, vaikka live-esiintyminen ei varsinaisesti tuokaan mitään lisäarvoa soitettavaan musaan. Tänä aamuna sain tietää, että tämä keikka oli aikalailla varmasti bändin viimeinen. Harmi, olisin toki mielelläni vielä muutamat levylliset tätä kamaa kuunnellut.\nTokana soittanut So Called Plan oli kyllä vihoviimeisintä paskaa mitä oon vähään aikaan kuullu. Kovin koitettiin miettiä, että miks vitussa joku alkaa tollasta musaa soittamaan. Kaipa tommosesta kakarat ehkä tykkää.\nHäiriköt oli vitun kova. Taatusti parasta punkrokkia mitä tässä maassa tällä hetkellä tehdään. Joka kerta myös pitää pällistellä, että kuinka perkeleen kova punk-rumpali Maukka oikeen onkaan. Noin sitä punkkia mätkitään menemään! Uuden EP:n biisit tais tulla melkeen kaikki ja ”Tulevaisuus on musta”-biisi onkin soinut koko päivän päässä. Seiskaa en kuitenkaan keikalta hankkinut, kun baaritiski vei voiton kukkarosta ja pitsaa piti vielä jäljelle jääneillä masseilla hakea.\nOlihan tuo periaatteessa sellainen ilta, mistä tiesi jo etukäteen, et mitä on tulossa. Ei sen kummempia yllätyksiä, mutta ei tarviskaan. Kaksi hyvää bändiä tarjoili punkrokkia, ni mitäs siinä sit enää muuta vaatiskaan. Kiitos erittäin paljon AP-levyjen puuhastelijoille tästä!\nTagged with aplevyt, häiriköt, Keikkaraportit, klubi, so called plan, The Dwyers\nPapu: Ketä ootte ja mistä?\nSeve: Kokoonpano tällä hetkellä Anttu rummuissa, Iida bassossa, Joonas laulaa ja Tiitto ja Seve soittaa kitaroita. Länsi-Tampereelta (Kalkku, Ikuri, Rahola, Haukiluoma) kaikki ollaan alunperin, nykyään ympäriinsä Suur-Tamperetta, hehe. Ollaan tunnettu toisemme “aina”, käyty samaa koulua, asuttu naapurissa jne paskaa, joten päätettiin sit soittaa hardcorea kimpassa? Tällä kokoonpanolla ollaan soitettu jostain keväästä, sitä ennen Raime (Horros) ja Anselmi (T.E.K, Surffiveikot) soitti kitaraa, mutta kumpikaan ei kestänyt tätä meidän äärimmäistä suhtautumista rock’n’roll musaan… Terveisiä vaan pojille…\nP: Oliks alusta asti selvää, että alatte soittamaan japani-vaikutteista hc:ta (omasta mielestä ainakin Death Side osuva vertauskohta), vai ajautuko hommat siihen? Ja mitä tarkoittaa äärimmäinen suhtautuminen rock’n’roll musaan?\nS: No se oli lähinnä huumoriluonteinen heitto, mutta todellisuudessa me treenataan yllättävän paljon ja tehdään asioita muutenkin melko tosissamme. 100% asenne jne.\nJoo, alusta asti oli selvää mitä tyyliä vedetään, heh. Muistan kun Joonas oli saanut joskus cd-r:lle poltettuna Forwardin “Just Go Forward To Death”-levyn ja Mannio soitti Rocky & The Sweden-nimistä bändiä meille silloisella työpaikallaan. Niitä hommia sitten ihmeteltiin pidempään ja oli selvä, että joskus tällä tyylillä vedetään. Itse olisin edellisen bändini Sabelin kanssa jo halunnut suunnata kohti tuota “päämäärää”, mutta se homma nyt tuli muutenkin kehityskaarensa ja tiensä päähän hyvin nopeasti. Päätin sitten ostaa kitaran ja toteuttaa visioni?\nP: Niin tuosta pitikin kysyä, kun sut tunnetaan aiemmista bändeistä rumpujen takaa, niin mikä sai vaihtamaan kitaraan? Ei löytyny sopivaa kitaristia toteuttamaan visiota vai muuten vaan vaihtelua?\nS: No siis suurin osa kavereista ei tietenkään halua, tai ehkä osaakaan, soittaa tällästä musaa. Plus mulla oli niin pahoja selkävaivoja niihin aikoihin (ja nykyäänkin), etten voinut soittaa rumpuja lainkaan. Nykyäänhän soitan rumpuja Kohu-63:ssa, missä Joonas soittaa kitaraa, mutta tuolloin ei pystynyt ollenkaan ees yrittään mitään.\nP: Noi selkävaivat on kyl helvetin ikäviä. Nuo ja monet muut kehon vammat on tullu itellekin hiukan liiankin tutuksi bmx-pyöräilyn sivutuotteena. Todella turhauttavaa kun kroppa ei kestä sitä mitä haluaisi tehdä… Noh, iloisempiin aiheisiin. Teillä näyttäisi olevan tulossa aika pitkä rundi Cruden kanssa. Miten moinen organisoitui? Olitteks oikeessa paikassa oikeeseen aikaan vai itellä sormet rystysiä myöten mullassa?\nS: Niinhän se taitaa vähän olla, toivottavasti seuraavaks menee kädet niin voi lopettaa kaikki soittohommat kerralla… No siis joo, vähän sekä että. Olin viime vuonna Cruden & Selfishin kuskina kun kiersivät Euroopassa ja Hidetoshi ilmoitti, että seuraavalla kerralla haluavat kiertää meidän kanssa. Mä sitten hoidin noi keikat tohon, joku reilu 15 niitä pitäis olla, jatketaan sitten itään ilman Crudea vielä jokskin aikaa sekoileen, ne keikat ei ookaan vielä niin hyvin kasassa… “Our konzertgroup don’t wont make show for you”… Eli vaikea sanoa, pyydettiin periaatteessa, mutta itsehän sen saa/sai järjestää loppuviimein. Toki kaverit jeesas jne.\nP: Kuten oot varmaan kuullukin, on Turussa keikkapaikat ja muutenkin tilapolitiikka aika perseellään. Tän 18.1. keikan mestakin järkkääntyi vasta viime metreillä. Tampereella on kuitenkin ainakin Turkuun verrattuna aika hyvin pullat uunissa. Onko keikkapaikkojen määrällä ja tarjonnalla runsaudella negatiivisia vaikutuksia? Riittääkö jengiä keikoille tai jaksaako jengi lähteä kaupungin toiselle puolelle keikkaa kattomaan kun lähempääkin löytyy musisointia?\nS: Kyllä teitä turkulaisia joutuu hieman säälimään tässä asiassa tällä hetkellä, mutta toivottavasti saatte mahdollisimman pian “oman” keikkapaikan sinne. Joskus laskeskeltiin, että Tampereella oli silloin helposti kymmenkunta baaria (ja jokunen muu tila), missä järjestää punk-keikka.\nKyllähän se täällä jo on vähän mennyt siihen välillä, että saattaa olla 3 keikkaa päällekäin samana iltana ja se sitten syö yleisöä kaikilta keikoilta. Pääsääntöisesti jengiä kuitenkin käy ihan hyvin ainakin noissa keskustan mestoissa, Vastavirralla itse käyn niin harvoin, etten osaa siitä sanoa enää yhtään mitään. Musta tuntuu, että just tolle Pispala-osastolle toi sijainti on ongelma, ei muille, muut sitten valitsee vissiin keikat enemmänkin bändien/tyylien yms. Perusteella? Omilla keikoilla nyt ei käy ketään, paitsi meidän äiti, niin tosi vaikea sanoa siihenkään mitään. Pakko kyllä vielä kiittää&kehua niitä muutamaa henkilöä, jotka siellä Turussa yrittää taistella vallitsevaa tilannetta vastaan ja olosuhteista huolimatta yrittää järjestää näitä tilaisuuksia\nP: Kieltämättä ikävää aikaa, kun eletään jatkuvan muutoksen keskellä, eikä tilanteeseen todennäköisesti saada lähiaikoina muutosta. Toisaalta on tässä tilanteessa jotain positiivistakin ollut. Keikat on ollu enemmän harkittuja juttuja, koska ei jaksa ponnistella minkään jämäkeikan vuoksi. Lisäksi salamesta (joka saa myöskin lähitulevaisuudessa häädön), jossa on nyt aika paljon keikkoja “yksityistilaisuuksina” järkätty, on mahdollistanu alaikäistenkin pääsyn keikoilla. Keikoilla on nyt ihan oikeesti käyny nuorta jengiä ja nuoria bändejäkin on (tai ainakin yks, heh). Mites Tampereella, kun keikat taitaa lähinnä olla baareissa, onko siellä skene “vanhentumassa” vai löytyykö nuorta ja uutta porukkaa? Aina puhutaan kovin treenikämppien tarpeellisuudesta nuorille, mutta kyllä esiintymispaikkojen tarpeellisuus on myös yhtä iso. Ei kukaan jaksa pelkästään treeniksellä kitkuttaa ikuisuuksia ellei pääse johonkin keikkailemaan. Onko Tampereella mestoja, johon myös alaikäiset pääsevät soittamaan ja kattomaan keikkoja?\nS: No siis, oon sivusta kattellut tota noitten kölvien touhua, niillä on ihan omat meininkinsä kyllä. Vitusti niillä on bändejä vissiin, yhtä tai kahta oon kuullut. Hengailevat Koskikeskuksessa jne. Ei tollasia ollut sillon kun me oltiin Joonaksen kaa siinä iässä. Ollaan me tossa Hertassa joskus järkätty ikärajattomiakin juttuja, samoin Vastavirralla on jonkun verran ollut samanlaisia. Eli koitetaan kyllä resurssien mukaan järkätä niitäkin. Mitään erillistä tilaa sellasta varten ei kannata vuokrata, tilat maksaa helvetisti ja on aina suhteellisen epäkäytännöllisiä. Sen lisäks noi järjestää ite jotain keikkoja jossain nuorisotilassa, en oo ite käynyt koskaan ko. keikoilla tai paikassa, niin en osaa kauheasti siihen vastata. Mutta oikeassa olet, alaikäisille pitäis olla keikkoja, että ne saatais “kiinteämmäksi osaksi” yhteisöä, eli ne vois itsekin tehdä jotain muuta kun ostaa hiusväriä ja niittejä? Niin ja skenen vanhentumisesta vielä tosiaan se, että täällä on hianoo se, että vanhat jarrut on ihan yhtälailla mukana touhussa kun muutkin, eli ei mitään rokkitähtihommaa!\nP: Tuollaista on mukava kuulla. Tuntuu olevan niin helppo vaihtoehto jämähtää tuopin äären muistelemaan kuinka asiat oli ennen hyvin ja et kuinka kakarat nykyään sählää eikä ymmärrä punkista mitään. Nuorempien tyyppien hiusvärit ja niitit tietty ymmärtää, kun katselevat ”skeneä ulkoapäin”, eli näkevät vaan sen miltä punkkarin tulisi näyttää. Myöhemmin sit oppivat mitä kaikkea muuta tää juttu pitää sisällään jne. Mut jostainhan se on tietty aloitettava. Mut ihan hyvällä mallilla tuntuis kuitenkin hommat olevan suomessa. Vai miten sun mielestä suomalainen punk ja punkskene voi? Bändejä on ainakin paljon, mutta onko liikaa ja löytyykö ihan oikeesti kaikille julkaistuille levyille kuulijoita? Ite oon ainakin sitä mieltä, että levylle prässätään ihan liikaa puolivalmista kamaa. Bändien pitäs tehä enemmän demoja. Mitä mieltä?\nS: No siis itse en juurikaan jaksa seurata mitä levyjä tulee ulos tms. Paras suomalainen bändi on kuitenkin Popeda. Bändejä ja keikkoja on kuitenkin ihan helvetisti, kuten myös lafkoja jotka julkaisee aktiivisesti kamaa. Eli määrällisesti menee todella hyvin, laatu taas on sitten jonkun muun arvioitava. Itse en tosiaan kauheasti jaksa seurata, livenä seuraa kuitenkin monia yhtyeitä ihan mielellään, jos keikalle sattuu. No aika paljon puolivillaista paskaa laitetaan ulos, onhan siihen itsekin sortunut. Tosta demoasiasta oon periaatteessa ihan samaa mieltä, mutta en kyllä jaksa tsekkailla mp3:sia ja cd-r roska ei kotiin kiinnosta, eli jos kasetin joku tekee niin sit kiinnostaa! Eli vähän niin ja näin, itekin ajateltiin nyt jättää vissiin tuo bandcampissa oleva 7″ julkaisematta, lafka joka halus sen demosta tehdä ei ole hetkeen osoittanut kiinnostustaan niin aattelin, että vittuako tehdään yhtä puolivalmista levyä tähän maailmaan lisää. Tuolta bandcampista sen saa ja voin mä sen cd-r:lle polttaa ilmaiseksi, jos joku haluaa…\nP: Niin, mitenkään yleistämättä mut, formaatin valinnalla pystyy toki vaikuttamaan, että kenen korville saa tuotoksensa kuuluville. Et siis oo aktiivisesti siis julkaisuja seurannu, mut onko joku bändi, levy tai demo jääny kuitenkin muistiin esim viime vuodelta?\nS: Niin ja se voi tosiaan olla vaan omaa nihkeyttä, että sillä formaatilla on merkitystä. Mitähän levyjä viime vuonna edes tuli? Tykkäsin Nuorien Sankareiden demosta, 7″ oli vähän pettymys, osa versioista oli paljon tylsempiä. Juggling Jugulars 12″ oli ihan hyvä. Popedan uus oli ihan ok, vähän tylsä. Vuoden levy oli selvästi kotimaisista White Tearsin 7″!!! Helvetin hyvä! Koska se Kylmän Sodan 12″ tuli? Ulkomaisista tulee mieleen lähinnä Confront Japanista, en kyllä tiedä mikä helvetin levy toi on tai milloin on julkaistu. Oon koittanut kysellä usealta paikalliselta taholta, että mikä ryhmä tämä on, mutta ei oo tullut vastauksia. Niin joo ja Armless Children pitää mainita erikseen pettymyksenä, periaatteessa hyvä levy, mutta livenä se bändi on jotain niin käsittämätöntä parhaimmillaan, että toi tuntui jotenkin vaisulta.\nP: Kylmä Sota tuli jo 2010, mut uusinta tuli kyl 2011 puolella. Hyvä levy kyl, et sen puolesta sopii uudelleenkin mainita. Pakko muuten kysyä tästä Popeda-hommasta, kun useempi tamperelainen punkkari tuntuu vannovan enempi tai vähempi tosissaan sen nimeen? Miksi Popeda on suomen paras bändi?\nS: No vittu, eihän näissä pysy mukana. No siis me kaikki Iidaa lukuunottamatta digataan tosissamme Popedaa, muista en tiedä. Onhan se nyt kovaa rokkia ja naapurista, heh… En mä tiedä mikä siinä viehättää? Sen verran diggaan, että kaikki studioalbumit löytyy jossain (osa useammassa) muodossa… Etkö sä muka tykkää Popedasta? Turussahan tää on vaikeampaa kaiketi, kun vaihtoehtoina on jotain Suurlähettiläitä, Bogart Co:ta ja Tommi Läntistä? Sen verran vielä vakavasti tosta, että Popedan lisäks tulee kyllä kuunneltua muutakin rokkimusaa, eli ei tää nyt rajotu pelkästään siihen. Esim. nyt soi Slade.\nP: Niinpä, kukapa sitä räimettä jaksais pelkästään kuunnella. Kyllä meikällekin Popeda ja moni muu rokkibändi maistuu, ei sillä. Piti vain kysyä, kun monessa eri yhteydessä tullu tuo tamperelaisten punkkarien Popeda-diggailu esille. Itehän en oo Turussa asunu ku reilut neljä ja puol vuotta, joten ei ole pahemmin Suurlähettiläiden levyjä ehtiny hyllyyn kertyä. Kotikaupunkini Dingot tietty hallussa, heh. Mites tää tammikuun rundi, kun kierrätte Tsekkiläisen Mad Pigsin kanssa. Onko nää entuudestaan tuttuja tyyppejä vai miten päädyit hoitamaan näille Suomen keikkoja?\nS: Nimenomaan. DINGO! Niin no siis joo, tuttuja tyyppejä ja menin jotain möläyttään, että voin jeesata keikkoja Suomeen jos tarvii apua tms. Sit ne tarvitsikin niitä ja näin. Perusjuttu vissiin.\nP: Varmasti kiitoksena ovet avoimena sinne suuntaan sitten. Vaikka kuukauden pituisen rundin jälkeen varmaan toivookin, että ei olis enää mikään ovi enää mihinkään koskaan auki, heh. Loppuun vielä yks kysymys. Mikä kumma voima ajaa kerta toisensa jälkeen keikoille ja kiertueille?\nS: Yhteiskeikkoja pitäs olla pari nyt keväällä Mad Pigsin kanssa tuolla Tsekeissä, heh… Sitähän tässä on mietitty ja melkein päivittäin sitä joutuu selittään itselleen, että kivaahan näissä touhuissa on. En tiedä, kai se on se keikalla soittamisesta saatu tunne? Jaksaa sitä paskaakin aika runsaasti sitten sillä. Kiertueella on myös tosi mukavaa se, että jää ne arkimurheet taka-alalle ja tulee uusia tilalle… Mutta tosiaan ei se nyt sanottua ole, että tuon kiertueen jälkeen soitetaan enää ikinä missään?\nP: Hyvä mainospuhe! Eli kannattaa pelata siis varmanpäälle ja tulla 18pv Port Arthuriin kattomaan keikka.\nJanuary 13th, 2012 at 8:22 am\nTagged with backlash, haastattelut\nKolumnit: Ruokakaupassa käyminen\nMukavaa puuhaahan tuo. Onneksi useampia kertoja viikossa pääsee ostoksille ja ohan tuo aina mukava pyörähtää kaupoilla, vaikka ei olisi edes mitään ostettavaa. Valinnanvaraakin noissa lafkoissa on. Ihan ite saa päättää, että mitä tai ketä poljetaan sillä kertaa. Voi vierailla saksalaisessa halpakaupassa, jossa halvat hinnat on höylätty kassalla puurtavien opiskelijoiden persnahasta tai vaikka poiketa isossa asiakasomistajien puljussa, joka tunkee ahneet lonkeronsa varsinkin päättävien tahojen suuntaan kaikenmaailman lahjuksien muodossa. Vastapalvelukseksi tietty kaavoitukset muuttuvat sopuisampaan suuntaan markettien pystyttämistä silmällä pitäen. Kytillekin lahjovat sapuskat puoleen hintaan. Kivaahan oisi tietty noita lähikauppa-puljuja suosia, mutta kovat hinnat ja naurettava valikoima pitävät asioinnit vähäisissä määrissä. Tai kaikkein kivointa oisi vierailla vastuunsa tuntevissa reilua kauppaa ja luomua suosivissa liikkeissä, mutta näistä saa oman tiedostavan sädekehänsä kiillotuksen lisäksi myös loppuunlypsetyn lompakon kaupanpäällisiksi.\nNiin tai näin, kauppaan käy tie kuitenkin. Isoissa marketeissa saa varata eväät matkaan ja pysähtyä tauolle saapashyllyn nurkkaan, jos eksyy sisään sinne hehtaarihalliin väärältä sivulta. Pienissä kaupoissa taasen mummelit tukkivat joka hyllyvälin tehden liikkumisesta hyvin vaikeaa ja hidasta. Ostoskärryähän ei oteta ovensuusta matkaan, koska nuo paholaisen välineet ovat aina tukkeena kaupan käytävillä ja eteneminen on hyvin hyvin hidasta. Tuurilla myös joku neljästä pyörästä kanittaa, tehden viistävän vekottimen työntämisestä yhtä helvettiä. Joissain kaupoissa on niitä perässä vedettäviä koreja. Näillä onnistuu myös tekemään muiden ihmisten elämän hankalaksi. Kukapa ei olisi pienessä tuhnussa rynninyt ruotsinlaivalta pois ja kompuroinut noihin helvetin perässä vedettäviin ansoihin, joita jotkut matkalaukuiksi kutsuvat. Sama homma pätee näihin kaupan koreihin vaikka ei olisikaan laitamyötäsessä. Ihan tavallista normaalien ihmisten koriakaan harvemmin tulee otettua matkaan, kun “enhän mä paljoa osta”. Siinähän sitten kikkaillaan syli täynnä säilykepurkkeja ja leipäpussi pitäisi vielä saada jotenkin ujutettua matkaan.\nJonottaminen on myös yksi helvetin keksintö. Aina joku koputtelee selkään ja kyselee josko pääsisi ohi, kun ei ole vaan ”ku tää yks purkkapaketti (plus jotain muuta pientä)”. Hv. Niitten kassahihnalle laitettavien palikoiden kanssa saa kanssa aina pelata. Kumman vaikeaa tuokin. Jos edessä oleva ei ole laittanut palikkaa ostostensa taakse ja laitat omat siihen perään selkeän välimatkan päähän, on tyypin pakko paniikissa heittää se kapula siihen väliin varmuuden vuoksi. Eihän kassatäti voi millään ymmärtää, että ne parin metrin päässä hihnalla olevat kaljatölkit ei ole enää sen saman mummelin, joka oli ostamassa pullapitkoa ja maitopurkkia. Oletteko muuten koittaneet joskus laittaa sitä kapulaa vinoon omien ostosten jälkeen? Väittäisin, että 80% korjaa sen suoraan, kun alkavat omia ostoksiaan hihnalle lappamaan.\nMaksaminen aiheuttaa myös jonkinmoisia pulmia joskus. Selkein tilanne on tietty se jos tilillä ei ole tarpeeksi rahaa. Siinäkin tilanteessa kassatädin täytyy tietty pyöritellä sitä korttia vaikeena ennen kuin ujosti ilmoittaa, että ei oo kortilla myyntilupaa. Kortilla maksamisessa on tietty kanssa sellaisia pulmia, kun ne sirukortinlukulaitteet on pääosin aika hanurista. Magneettijuovan käyttäminen tuntuu olevan jotenkin pannassa noilla, kun kymmenettä kertaa pyydetään tunkemaan se kortti sinne laitteeseen, josko rakkine olisi saanutkin jonkin ihmeparantumisen sillä kertaa. Käteisellä maksaminen on aina suositeltavaa. Pikkukolikkojahan kertyy aina lompakkoon ja niistä pääsee kätevästi eroon, kun ynnäilee ostoksensa jonossa ja laskee juuri oikean määrän kolikoita käteen maksamista odottamaan. Juuri oikea määrä kuitenkin on yleensä aivan väärä ja paniikissa lykkää ne pikkuhilut taskuun ja kaivaa nopeasti sen parinkympin setelin maksamista varten. Nyt on sitten lompakko ja tasku täynnä kolikoita. Ehkä seuraavalla kerralla natsaa niistä kolikoista eroon hankkiutuminen.\nKoko rumba huipentuu ostosten pakkaukseen. Kassatäti tietty ohjaa sun kamat juuri siihen loossiin, jossa se edellä ollut mummeli edelleen pakkaa sitä pullapitkoaan ja maitopurkkiaan helvetin hitaasti kassiinsa samaan aikaan kun joku pikkukakara runnoo jokaista sun ostamaa tavaraa. Halu toteuttaa julmuuksia kasvaa. Muovikasseja ei viitti ostella ja kangaskassi jää aina himaan, mutta onneksi kassoilla on aina niitä heldelmäpusseja,jotka leviää viimeistään kun pääset ulos kaupan ovesta. Seuraavana päivänä taas uudestaan!\nNovember 28th, 2011 at 5:39 am\nTagged with Kolumnit\nKeikkaraportit: Dynamo 28.9.2011 – Atom Notes, Särkyneet ja Maakuntaradio\nKeskiviikkoilta ja seuraavana aamuna aikainen herätys eivät ole hyvä combo keikalle lähtemiseen. Toisaalta, olin viikon verran fiilistellyt Atom Notesin ekaa täyspitkää, joka on ehkä parhainta mitä on vähään aikaan tullut, joten olihan keikkakunto pakko päästä tarkistamaan. Mikäli keikka olisi ollut torstaina, en olisi kotoa poistunut ilta-aikaan vaikka olisi kuinka hyvät bändit olleet. Silloin kun ei yliopiston nurkilla asuva pysty välttämään noita haalariapinoita, jotka joka helvetin kadunkulmassa ovat ihmispyramideja muodostamassa tai muuten vaan kreisisti sekoilemassa ja huutamassa.\nKoska kännykkäni kello edistää jostain tuntemattomasta syystä ja en koskaan tätä tekniikkavempeleen persoonallisuutta muista olin hiukan turhan aikaisessa. Olin jopa niin ajoissa, etten heti kehdannut heti sisään marssia, vaan piti päivystää hetken aikaa ulkopuolella. Porukkaa alkoi kympin pintaan valua paikalle ja itsekin siirryin sisätiloihin.\nMaakuntaradio oli odotetusti ensimmäisenä. Myönnettäköön, että bändin tokaa älppäriä en pystynyt överiksi vedettyjen sanoitusten vuoksi kuuntelemaan kuin pari kertaa ennen loppusijoitusta levyhyllyyn. Hyvä keikkahan tuo oli. Ehkä muutama järjettömän kova hitti bändiltä tosin puuttuu. Toisaalta taas tänään keikan jälkeisenä päivänä moni keikalla soitetuista biiseistä soi päässä, joten ei kai järjettömästä hitistä kauhean kaukana olla!\nSeuraavana oli vuorossa Särkyneet. Parit ep:t omistan mutta en niitä kertapyöräytystä enempää ole kuunnellut. Ei kyllä lähtenyt keikalla. Toisaalta ilokseni huomasin, että en olekaan musiikillisesti niin kaikkiruokainen. Yleensä tykkään, jos punkkarit soittaa heviä, tai punkkarit soittaa jatsia, tai punkkarit räppää. Nyt, kun punkkarit soittivat poppia, en tykännyt yhtään. Ihan kivaa musaahan tuo varmasti on ja soitto toimi hyvin, mutta ei mulle tätä osastoa kiitti.\nPop-yliannostuksesta selvittyäni oli Atom Notesin aika, joka pääprioriteettina olikin ruhon kiikuttamiseen kapakkaan arki-iltana. Voisin tietty nyt hehkuttaa, että kuinka lumoissani olin keikasta. Enpä jaksa. Aivan järjettömän hyviä biisejä ja taidokasta soittoa. Tässä bändissä ois valmiuksia vaikka mihin. Hämmentävää on se seikka, ettei bändiä oikeen pysty heittämään mihinkään genreen. Kyseessä on siis tyylikkäästi poimittuja valintoja rock-musiikin eri osa-alueilta ilman järkyttävää sekametelisoppa-perseilyä. Selkeä, tunnistettava soundi bändillä on siis.\nIllan päätteeksi turkulainen levykauppias ja turkulainen punkrumpali koittivat kovasti houkutella Tinatuoppiin jatkamaan, mutta kohteliaasti kieltäydyin. Mun ilta oli siinä ja hyvä ilta olikin!\nOctober 3rd, 2011 at 4:43 am\nTagged with atom notes, dynamo, Keikkaraportit, Maakuntaradio, särkyneet


Myöhäiskesän ilta muuttui ruotsalaisnaiselle painajaiseksi - maahanmuuttajat raiskasivat kahdesti puolen tunnin aikana\nMarokkolainen maahanmuuttaja raiskasi naisen ulkoilmaravintolan lähistöllä, maahanmuuttajan kavereiden nauraessa. Nainen pakeni, mutta hänet raiskattin uudelleen. Vaikka tapaus on kuin kauhuelokuvasta, se on tapahtunut aivan oikeasti uudessa jännittävässä Ruotsissa.\nSyyskuun 10. vuonna 2017 floristi Emma käveli aamuyöllä Järnvägsgatania pitkin Helsingborgin keskustassa. Hänellä oli vaikeuksia saada unta, joten hän oli päättänyt kävellä hieman. Pian tapahtui jotain, mikä aiheuttaa hänelle unettomia öitä koko loppuelämän ajan.\nMaahanmuuttajat yrittivät ostaa seksiä ja raiskasivat kahdesti\nKolme maahanmuuttajaa tuli juttelemaan Emmalle ja yritti ostaa häneltä seksiä. Yhtäkkiä yksi maahanmuuttajista otti Emmasta lujan otteen ja raiskasi hänet toisten nauraessa vieressä.\nRaiskauksen jälkeen yksi maahanmuuttajista sanoi auttavansa Emmaa, mutta auttamisen sijaan raiskasikin hänet erään rakennuksen kellarikerrokseen vievässä portaikossa.\nTapauksesta on saatu tuomiolle yksi henkilö. Ensimmäisestä raiskauksesta toukokuussa tuomittu mies on 1998 syntynyt marokkolainen Yassin Fares.\nHelsingborgin käräjäoikeus tuomitsi miehen yhden vuoden kahdeksan kuukauden vankeusrangaistukseen. Lisäksi miehelle tuomittiin maahantulokielto vuoteen 2029 saakka. Mies joutuu myös korvaamaan uhrilleen 115 000 Ruotsin kruunua.\nJo aiemmin väkivaltarikoksesta tuomittu marokkolainen oleskeli Ruotsissa laittomasti, sillä hänet oli jo päätetty karkottaa maasta.\nTagitlaittomat siirtolaiset maahanmuutto pakolaiset raiskaukset Ruotsi siirtolaiset turvapaikanhakijat\nMalmön talous painuu miinukselle – muslimien Eid-juhlalle lisää tukea\nSenegalilainen väitti joutuneensa rasistisen hyökkäyksen kohteeksi – puukottikin itse itseään\nThüringenin poliittinen umpisolu – uudet vaalit tapetilla\nRonnebyläisessä esikoulussa enemmistö lapsista puhuu arabiaa\nSenegalilainen väitti joutuneensa rasistisen hyökkäyksen kohteeksi – puukottikin itse itseään 18.2.2020\nThüringenin poliittinen umpisolu – uudet vaalit tapetilla 18.2.2020\nUumajassa paloi 50 autoa – poliisi epäilee tuhopolttoa 17.2.2020\nRonnebyläisessä esikoulussa enemmistö lapsista puhuu arabiaa 17.2.2020\nKansanedustaja Purra: ”Sosiaaliturvan uudistaminen on näpertelyä, jos maahanmuuttoon ei puututa” 17.2.2020


Uusina aikoina yrityksen läsnäolo vain tietyissä myynnissä osoittautuu usein riittämättömäksi - vielä useammat yritykset päättävät siirtää työnsä ja Puolan ulkopuolelle. Milloin käsitellä sellaisia tilanteita kuin sivustosi monien kielivaihtoehtojen säilyttäminen tai dokumentoinnin pitäminen myös muutamilla kielillä? Reaktio viimeiseen tapahtumaan, toisin kuin esiintymiset, on melko yksinkertainen - tässä muodossa sinun tulisi ottaa kääntäjä.\nKääntämme tarpeidemme mukaan kokopäiväisesti kääntäjänä (etenkin kun oma yrityksemme perustuu rooliin verkossa tai enemmän, erilaisten juridisten asiakirjojen luominen on jokapäiväistä tai rento, yksittäisten tilausten tuottamiseksi. Hyvä tosiasioiden kääntäjä on ehdoton perusta kaikelle yritykselle, joka toteuttaa toimintoja monilla kielillä ja joka haluaa, että kaikkea lakia säännellään sekä kotimaassa että kykyjensä asennetta.\nAsiakirjojen kääntäminen ei ole kaikkea - meillä on oltava yhteydet kahden muun maan asiakkaiden kanssa kunnollisella tasolla. Emme voi unohtaa tukea asiakkaita, jotka käyttävät myös omaperäistä tyyliämme, samoin kuin "viimeisen sekunnin" maasta. On myös tärkeää kääntää verkkosivusto kokonaan - ellei sillä ole merkitystä yksinkertaisten sivujen onnistumiselle, se vaikeuttaa myymälöiden menestyshetkeä, jolloin joudut kääntämään kunkin tuotteen kuvauksen, määräykset ja muut tärkeät asiat.\nViimeisen pienen väitteen johtopäätös on selkeä - määritelmä on erittäin tärkeä olemus yrityksen toiminnassa, joka harjoittaa apuaan kahdessa (tai useammassa eri maassa. Hänen on päätettävä suurelta osin menestyäkö tunnettu yritys myös kotimaamme ulkopuolella. Oletetaan, että asiakkaille ei ole mitään alempaa ja paljon rohkaisevampaa kuin kääntämättömät elementit tai samat tosiasiat tai nämä sivut.